qundao/data-zh-poetry huggingface dataset:
寓迹
作者：密璹
朝代：金

寓迹中山记昔年，西溪卜筑欲终焉。飘零何在五株柳，离乱难归二顷田。漫叟未能忘野寺，道人犹解识林泉。吾乡巳宅无何有，一笑醯鸡尽瓮天。
对镜二首
作者：密璹
朝代：金

镜中色相类吾深，吾面终难镜里寻。明月印空空受月，是他空月本无心。明明非浅亦非深，何事痴人泥影寻。照见大千真法体，不关形相不关心。
对镜二首·其一
作者：密璹
朝代：金

镜中色相类吾深，吾面终难镜里寻。明月印空空受月，是他空月本无心。
对镜二首·其二
作者：密璹
朝代：金

明明非浅亦非深，何事痴人泥影寻。照见大千真法体，不关形相不关心。
得友人书
作者：密璹
朝代：金

闻有书来喜欲狂，紫芝眉宇久难忘。别离惟叹我头白，诗句屡成君马黄。公干羁栖犹洛下，孔明高卧尚南阳。冷官领取閒中趣，远胜区区梦蚁忙。
思归
作者：密璹
朝代：金

四时唯觉漏声长，几度吟残蜡烬缸。惊梦故人风动竹，催春羯鼓雨敲窗。新诗淡似鹅黄酒，归思浓如鸭绿江。遥想翠云亭下水，满陂青草鹭鸶双。
春半喜晴
作者：密璹
朝代：金

阴寒二月雪含云，两日开晴淑景新。借问海棠红几许，杏花杨柳不曾春。
春草碧
作者：密璹
朝代：金

几番风雨西城陌。不见海棠红、梨花白。底事胜赏匆匆，政自天付酒肠窄。更笑老东君、人间客。赖有玉管新翻，罗襟醉墨。望中倚阑人、如曾识。旧梦回首何堪，故苑春光又陈迹。落尽后庭花、春草碧。
春草碧·几番风雨西城陌
作者：密璹
朝代：金
体裁：词

几番风雨西城陌。不见海棠红、梨花白。底事胜赏匆匆，政自天付酒肠窄。更笑老东君、人间客。
赖有玉管新翻，罗襟醉墨。望中倚阑人、如曽识。旧梦回首何堪，故苑春光又陈迹。落尽后庭花、春草碧。
朝中措
作者：密璹
朝代：金

襄阳古道灞陵桥。诗兴与秋高。千古风流人物，一时多少雄豪。霜清玉塞，云飞陇首，风落江皋。梦到凤凰台上，山围故国周遭。
枕上听雨
作者：密璹
朝代：金

卧听羯鼓打凉州，元是芭蕉细雨秋。庭际玉簪开几许，小窗特地莫香幽。
梁台
作者：密璹
朝代：金

汴水悠悠蔡水来，秋风古道野花开。行人惊起田间雉，飞上梁王鼓吹台。
梁园
作者：密璹
朝代：金

一十八里汴堤柳，三十六桥梁苑花。纵使风光都似旧，北人见了也思家。
池莲
作者：密璹
朝代：金

轻轻姿质淡娟娟，点缀圆池亦可怜。数点忽飞荷叶雨，莫香分得小江天。
沁园春
作者：密璹
朝代：金

壮岁耽书，黄卷青灯，留连寸阴。到中年赢得，清贫更甚，苍颜明镜，白发轻簪。衲被蒙头，草鞋著脚，风雨萧萧秋意深。凄凉否，瓶中匮粟，指下忘琴。一篇梁父高吟。看谷变、陵迁古又今。便离骚经了，灵光赋就，行歌白雪，愈少知音。试问先生，如何即是，布袖长垂不上襟。掀髯笑，一杯有味，万事无心。
渔父词二首
作者：密璹
朝代：金

杨柳风前白板扉，荷花雨里绿蓑衣。红稻美，锦鳞肥，渔笛閒拈月下吹。钓得鱼来卧看书，船头稳置酒葫芦。烟际柳，雨中蒲，乞与人间作画图。
渔父词二首·其一
作者：密璹
朝代：金

杨柳风前白板扉，荷花雨里绿蓑衣。红稻美，锦鳞肥，渔笛閒拈月下吹。
渔父词二首·其二
作者：密璹
朝代：金

钓得鱼来卧看书，船头稳置酒葫芦。烟际柳，雨中蒲，乞与人间作画图。
溪景
作者：密璹
朝代：金

飞飞鸥鸟自徜徉，也解新秋受用凉。日莫碧溪微雨过，满风都是藕花香。
漫赋
作者：密璹
朝代：金

贫知囊底一钱无，老觉人间万事虚。富贵傥来终作么，勋名便了又何如。季鹰未饱松江鲙，鲁望将成笠泽书。自是杜门无客过，不关多病故人疏。
王生以秋骚见示复以此谢之
作者：密璹
朝代：金

三年京国与君游，每恨知君尚未周。始露雄文陵楚些，又登长陌佩吴钩。灯残茅店鸡催晓，霜落金风雁唤秋。后夜文星出西洛，仲宣知在水南楼。
留侯
作者：密璹
朝代：金

辟谷轻身慕赤松，不知谁举傅春宫。君方避溺犹居水，忍使馀波及四翁。
秋日小雨
作者：密璹
朝代：金

白鹭裴佪花鸭游，城南城北几汀洲。绿荷风底飞来雨，做弄今年甲子秋。
秋晚出郭閒游
作者：密璹
朝代：金

尘中俗事海漫漫，暂出城闉借眼宽。沙麓去边群牧小，野云平处一雕盘。残荷露水秋光晚，衰柳摇风古渡寒。此幅大年横景画，鲁冈图上似曾看。
秋郊雨中
作者：密璹
朝代：金

羸骖破盖雨淋浪，一抹烟林覆野塘。不著沙禽閒点缀，只横秋浦更凄凉。
秦楼月
作者：密璹
朝代：金

寒仍暑。春来秋去无今古。无今古。梁台风月，汴堤烟雨。水涵天影秋如许。夕阳低处征帆举。征帆举。一行惊雁，数声柔橹。
绝句
作者：密璹
朝代：金
体裁：七言绝句

孟津休道浊于泾，若遇承平也敢清。河朔几时桑柘底，只谈王道不谈兵。
老境
作者：密璹
朝代：金

老境唯禅况，幽居似宝坊。酒杯盛砚水，经卷贮诗囊。懒甚书弥少，閒多梦自长。不知何处雨，径作夜来凉。
自适
作者：密璹
朝代：金

晴昼摇凉光，长空澹虚碧。燕鸿亦何为，老翅南又北。衰柳堕残叶，庭户觉岑寂。幽人诵佛书，清香萦几席。西方病维摩，东皋醉王绩。俱到忘言地，佳处略相敌。小斋蜗角许，夜卧膝仍屈。能以道眼观，宽大犹四极。有书贮实腹，无事梗虚臆。谢绝声利徒，尚友古遗直。
自题写真
作者：密璹
朝代：金

枯木寒灰久亦神，因缘来现胙公身。只缘酷爱东坡老，人道前身赵德麟。
西江月
作者：密璹
朝代：金

一百八般佛事，二十四考中书。山林朝市等区区。著甚来由自苦。过寺谈些般若，逢花倒个葫芦。少时伶俐老来愚。万事安于所遇。
过胥相墓
作者：密璹
朝代：金

亭亭华表映朱门，始见征西宰相尊。下马读碑人不识，夷山高处望中原。
送王生西游
作者：密璹
朝代：金

紫陉仙人今渊云，骑风御气七尺身。丈夫耻与哙等伍，故作野鹤昂鸡群。往年书剑游梁日，咳唾中间满珠璧。温子徒劳手八叉，苏老犹迷日五色。慨然拂袖游嵩阳，西南陌上书传香。仲宣堂堂舍我去，举杯却愁愁更长。去程相近黄花节，三十六峰如玉列。龙门枫叶堕红绡，洛浦芦花舞晴雪。勋名细事犹秋毫，政可痛饮读离骚。天津月照紫绮裘，缑岭风吹青玉箫。我无羽翼随君起，浩歌相送秋光里。凭高西望青茫茫，落日无情下寒水。
释迦出山息轩画
作者：密璹
朝代：金

庞眉袖手出岩阿，及至拈花事巳讹。千古雪山山下路，杖藜无处避藤萝。
閒咏
作者：密璹
朝代：金

岁晚陶元亮，平生马少游。凋残半枯木，浩荡一虚舟。鹤望尘迷眼，鸡栖屋打头。瓶储尚萧索，焉敢计菟裘。
闻閒閒再起为翰林
作者：密璹
朝代：金
体裁：七言律诗

莲烛光中久废吟，一朝超擢睿恩深。四朝耆旧大宗伯，三纪声名老翰林。人道蛟龙得云雨，我知麋鹿强冠襟。宝岩空谷西窗梦，不信秋来不上心。
青玉案
作者：密璹
朝代：金
体裁：词

冻云封却驼冈路。有谁访、溪梅去。梦里疏香风暗度。觉来惟见，一窗凉月，瘦影无寻处。明朝画笔江天暮。定向渔蓑得奇句。试问帘前深几许。儿童笑道，黄昏时候，犹是廉纤雨。
青玉案
作者：密璹
朝代：金

冻云封却驼冈路。有谁访、溪梅去。梦里疏香风暗度。觉来谁见，一窗凉月，瘦影无寻处。明朝画笔江天莫。定向渔蓑得奇句。试问帘前深几许。儿童笑道，黄昏时候，犹是廉纤雨。
题晋卿王诜图绘
作者：密璹
朝代：金

顾陆张吴宝绘堂，风花雪月保宁坊。锦囊玉轴三千幅，翠袖金钗十二行。数笔丹青参李范，一时迁谪为苏黄。太原珍玩名天下，旧迹犹凭古印章。
题潘阆夜归图
作者：密璹
朝代：金

不是诗人灞水壖，又非野老曲江边。风姿便认王摩诘，蕴藉还疑李谪仙。驴背倒骑莲岳下，牛腰稳跨竹林前。掀髯对月馀高兴，明日佳篇几处传。
题纸衣道者图
作者：密璹
朝代：金

紫袍披上金横带，藜杖拖来纸掩襟。富贵山林争几许，万缘唯要总无心。
马伏波
作者：密璹
朝代：金

可叹迂疏一老翁，岂堪床下拜梁松。明珠薏苡犹难辨，万里争教论杜龙。
黄华画古柏
作者：密璹
朝代：金

黄华老人画古柏，铁简将军挽大弨。意足不求颜色似，荔支风味配江瑶。
一剪梅
作者：尹志平
朝代：金
体裁：词

新得前高自发扬。峰峦峭拔，松桧成行。道人归计出红尘，碧洞高眠，无事牵肠。白发垂垂两鬓霜。青松影里，描邈难妆。往来游戏日当斜，行也清凉。坐也清凉。
一剪梅·下山
作者：尹志平
朝代：金
体裁：词

为爱前高自觉过。天生阻隔，不放冲和。前头何处道缘深，无福清闲，有分奔波。老也功亏一任魔。长春教语，慎勿蹉跎。自来达道学仙人，功也无多。行也无多。
一剪梅·依先师真人和移刺仲泽韵，羲州永和
作者：尹志平
朝代：金
体裁：词

九九方终暖日阳。春和崇义，无梦天长。十方三界恣游行，炎夏还逢，不觉秋霜。悟得真闲万事忘。自然佚乐，心地清凉。本来一点纵宽舒，散尽群魔，独现威光。
一剪梅·咏前高山
作者：尹志平
朝代：金
体裁：词

新得前高一簇山。清虚洞府，亘古仙坛。皇天怜我苦奔驰，佚我年高，教我开颜。暗谢高穹赐我闲。松间石上，断了追攀。忻然自得乐无穷，行出堪观。坐也堪观。
一剪梅·太平兴国观示众
作者：尹志平
朝代：金
体裁：词

天赐平遥好歇心。琳宫寂寂，古柏森森。清阴密锁洞天幽，聚落相邻，静胜山林。清静无为孰得寻。太平兴国，觅个知音。劝君速悟莫迟疑，言下承当，贤圣加临。
一剪梅·寄蔚州道友
作者：尹志平
朝代：金

越过灵仙壶水傍。西河饯送，诚厚难忘。未能款话便登程。度岭严寒，来意匆忙。幸得和平达道乡。浑源丰足，诸事安康。有人东去寄新词，报与知音，表我行藏。
一剪梅·寄蔚州道友
作者：尹志平
朝代：金
体裁：词

越过灵仙壶水傍。西河饯送，诚厚难忘。未能款话便登程，度岭严寒，来意匆忙。幸得和平达道乡。浑源丰足，诸事安康。有人东去寄新词，报与知音，表我行藏。
一剪梅·新得前高孰可知
作者：尹志平
朝代：金
体裁：词

新得前高孰可知。世间清绝，诗笔难题。朝元峰上试闲窥，未赴蓬莱，先到瑶池。一派松风入耳吹。仙音缥缈，洞达幽微。兴来策杖步云溪，行也相宜。坐也相宜。
一剪梅·示众复用前韵
作者：尹志平
朝代：金
体裁：词

外积阴功内固阳。长春示众，此语偏长。还能顿悟入无为，宿业犹如，赫日消霜。不假澄心六欲忘。功成行满，越过炎凉。腾腾兀兀任西东，觉彻人间，且恁韬光。
一剪梅·述怀赠柳先生
作者：尹志平
朝代：金
体裁：词

一点灵明本寂然。随通随感，应赴诸缘。头头认得这些儿，动也方圆。静也方圆。日用无私不着边。清虚消息，此法堪传。指人顿悟入无为，行也忘言。坐也忘言。
一剪梅·述怀赠程老先生
作者：尹志平
朝代：金
体裁：词

学道无成天不悭。虚名滥占，实得应难。从今志气更重加，东望都休，不下西山。深谢知交忻崞间。四时不阙，助我衣餐。有时庆会上朝元，功行双全。日赴千坛。
下手迟·义州醮罢劝众
作者：尹志平
朝代：金
体裁：古风

诸缘种种怎生休，万虑纷纷何日息。情忘处、诸缘顿了，意灭时、万虑俱毕。问君能有几多时，犹向人间弄智识。还知恁么便回光，免使临头愁戚戚。
临江仙
作者：尹志平
朝代：金
体裁：词

十载饱谙沙漠景，一朝复到都门。如今一想一伤魂。休看苏武传，莫说汉昭君。过去未来都拨置，真师幸遇长春。知君道念日添新。皇天宁负德，后土岂亏人。
临江仙
作者：尹志平
朝代：金
体裁：词

参透全真清静法，何劳相上经求。好于此处觅踪由。莫生迷执见，休要不回头。真性如何能寂灭，真空空外闲搜。其中无欲认真修。随机常寂定，应物自圆周。
临江仙
作者：尹志平
朝代：金
体裁：词

有相有中容易觅，无为无处难为。终朝作伴影相随。愚人寻不见，达者已先知。此理勤参搜获正，一条大路无迷。劝君速悟莫迟疑。常常忘视听，步步入希夷。
临江仙
作者：尹志平
朝代：金
体裁：词

本是一般孤另物，被他染着难知。迷云消散慧风吹。何劳身外觅，端坐是天西。万语千言终未悟，悟来一字成非。竿头进步勿生疑。般般都撒手，种种自皆离。
临江仙·五华山住夏，时有道众见，以词赠之
作者：尹志平
朝代：金
体裁：词

数载崎岖天下遍，而今幸遇林泉。饥来吃饭困来眠。离城几一舍，别是小壶天。坐上水山俱秀发，池中开满青莲。老来功行卒难全。未能三岛去，先作五华仙。
临江仙·偶得
作者：尹志平
朝代：金
体裁：词

谈妙谈玄人易悟，真清真静难依。人间世事不堪为。十方明眼汉，学我没操持。既悟淳风须返朴，终朝朴实相随。含光默默外如痴。心明如朗月，性静合刀圭。
临江仙·朝元观，请以词许之
作者：尹志平
朝代：金
体裁：词

自别都门人事少，心头不挂微尘。闲歌闲咏默颐神。有中皆妄想，无内却全真。取性逍遥云水客，无情淡泊闲人。随缘安乐绝疏亲。三阳将欲遍，五气自朝元。
临江仙·李行省请予往山东葬三师，燕京道众
作者：尹志平
朝代：金
体裁：词

一别潍阳过十载，天涯历遍西戎。归来燕国住仙宫。立言明祖教，演法继师踪。天意如何非易测，人情到了难穷。予心本自爱疏慵。却教居海北，未许过山东。
临江仙·示众
作者：尹志平
朝代：金
体裁：词

自对千差无可取，心闲一境堪凭。真常不昧谷神清。群魔从此灭，一点自圆成。物外清吟唯独乐，人间宠辱何惊。劝君速悟问前程。要求真实相，休论假聪明。
临江仙·西山静坐
作者：尹志平
朝代：金
体裁：词

静坐西山深有益，等闲人事稀逢。终朝饭饱恣疏慵。养成清静体，化出主人公。三十年来都乱觅，如今认证真容。狂情灭尽法皆空。本来无一事，刚恁费千功。
减字木兰花
作者：尹志平
朝代：金
体裁：词

三阳道士。坐对云峰谈不二。万法如通。尽在忘机冷笑中。无明实性。此理难诠如何证。要证元初。认取高空秋水孤。
减字木兰花
作者：尹志平
朝代：金
体裁：词

劳生丧命。谁解衣餐皆分定。恣欲贪痴。积业如山犹不知。一朝有报。铁胆铜心人也懊。受罪无休。恨不当时闻早修。
减字木兰花
作者：尹志平
朝代：金
体裁：词

同尘混世。谁解忘言无酒醉。混世同尘。落魄逍遥甘分贫。灵源不昧。胜积无涯真宝贝。不昧灵源。一气清成要上天。
减字木兰花·一道士出示杜甫游春诗卷
作者：尹志平
朝代：金
体裁：词

游春畅饮。万物熙熙花似锦。畅饮游春。迷了从来多少人。儒流道士。几个能通天外志。道士儒流。谁肯忘情言下休。
减字木兰花·天堂岂远
作者：尹志平
朝代：金
体裁：词

天堂岂远。举世迷人寻不见。地狱非亲。无限众生寒断门。聪明上士。幸得为人勤发志。志在心平。片善无遗道自成。
减字木兰花·安禅聚落
作者：尹志平
朝代：金
体裁：词

安禅聚落。难免区区闲把捉。聚落安禅。佛祖常忧恐落缘。山林纵卧。无虑无思真快活。纵卧山林。一点灵光无物侵。
减字木兰花·怀仁县
作者：尹志平
朝代：金
体裁：词

怀仁抱义。五帝三皇因此治。抱义怀仁。天下生灵一体亲。勤参道德。建国成家为法则。道德勤参。更与修身作指南。
减字木兰花·损人利己
作者：尹志平
朝代：金
体裁：词

损人利己。贪爱欺瞒何日已。害众成家。富贵人前仍自夸。阴功暗记。死上头来谁肯替。天道无私。报应分明各有时。
减字木兰花·示众
作者：尹志平
朝代：金
体裁：词

年深学道。虽未通灵神气好。学道年深。万景丛中无物侵。同流听劝。薄利虚名深可远。听劝同流。放下诸缘宜速修。
减字木兰花·秋阳观作劝世
作者：尹志平
朝代：金
体裁：词

堆金积玉。日日悭贪心未足。足上何求。直待荒郊卧土丘。回头有路。争奈愚人迷不悟。若悟回头。免了前程无限愁。
减字木兰花·秋阳道友见过
作者：尹志平
朝代：金
体裁：词

金波玉液。除却妫川无处觅。玉液金波。一饮能教五气和。还丹大药。服了令人常快乐。大药还丹。福薄众生要见难。
减字木兰花·西山作
作者：尹志平
朝代：金
体裁：词

修真近俗。初地难当心境熟。近俗修真。谁是居尘不染尘。林泉恣兴。便是修真无可证。恣兴林泉。且做逍遥陆地仙。
减字木兰花·西路请张道人，於处顺堂画西游
作者：尹志平
朝代：金
体裁：词

清河画士。处顺存心堪发志。画士清河。早早来时意若何。全真宗祖。画向白云传万古。宗祖全真。永镇燕山日日新。
减字木兰花·赠燕京万莲会众
作者：尹志平
朝代：金
体裁：词

回头返照。世事无穷堪失笑。返照回头。得意归来便好休。休休省也。莫纵贪痴狂野马。省也休休。一任年光春复秋。
减字木兰花·赠龙虎夫人
作者：尹志平
朝代：金
体裁：词

昏昏默默。世智聪明孰可测。默默昏昏。无欲能开众妙门。全真抱朴。无虑无思无做作。抱朴全真。人圣超凡只在人。
减字木兰花·身心裂转
作者：尹志平
朝代：金
体裁：词

身心裂转。便是元初真目面。裂转身心。一志如山超古今。些儿若悟。免却波波来与去。若悟些儿。万劫希逢此一时。
减字木兰花·顽愚不省
作者：尹志平
朝代：金
体裁：词

顽愚不省。祸福还如身逐影。劫运天灾。都是人人心上来。若明此理。视物应当同自己。了见天真。善恶临时全在人。
凤栖梧
作者：尹志平
朝代：金
体裁：词

一点灵明当内究。散尽群魔，赶退西山兽。万树琼花如锦绣。长春永占无根朽。四海云朋来往凑。上下冲和，渐觉阳生六。一道灵光通宵透。清香换了胞囊臭。
凤栖梧
作者：尹志平
朝代：金
体裁：词

世事无涯何日了。争似忘机，学我归山早。山下林间常独笑。人心未悟谁能到。终日忘言人悄悄。暮去朝来，更没闲烦恼。惜取真阳身内宝。不须服饵容颜好。
凤栖梧
作者：尹志平
朝代：金
体裁：词

天下风光何处好。山海潜通，无比燕中道。四海云朋来往绕。先师默悟知还到。既入玄门须悟早。谁解修真，此事非草草。天意分明容起庙。燕山千里来怀抱。
凤栖梧
作者：尹志平
朝代：金
体裁：词

山后三阳都历遍。宣德朝元，不晚须相见。数载师前人事倦。区区独自随风转。几度天长曾发愿。粝食粗衣，隔断人情面。富贵荣华无意恋。不如岩下成修炼。
凤栖梧
作者：尹志平
朝代：金
体裁：词

岩上春光将欲暮。可惜春光，无计留连住。春去秋来分四序。一来一去成寒暑。岁计谩人人不悟。得丧悲欢，尽是轮回趣。我欲留言叮嘱付。人心未解无生路。
凤栖梧
作者：尹志平
朝代：金
体裁：词

问道参禅都不会。境上闲游，只要心无昧。踏碎虚空离六对。松岩一觉和衣睡。何用人前夸口快。一点灵明，不许纤尘盖。法性堂堂观自在。归根复命超三界。
凤栖梧·先天观作
作者：尹志平
朝代：金
体裁：词

山后风光何处好。上谷灵踪，自古轩辕庙。涌出清流方曲绕。森森绿桧知多少。云水闲游今日到。信笔狂吟，自在开怀笑。万景难侵心合道。全真妙体圆明了。
凤栖梧·劝世
作者：尹志平
朝代：金
体裁：词

大教普闻天下转。返朴全真，日用垂方便。方便真慈清静愿。心通渐觉人情远。上士高明容易劝。既悟玄风，早早忘知见。世事安能长久恋。不如认证元初面。
凤栖梧·和碧虚坛词
作者：尹志平
朝代：金
体裁：词

至道幽微何处究。妄想邪思，便是魔人兽。欲要三田苗长秀。真常真静真无朽。五气朝元真一凑。万语千言，须候阴消六。今古迷人观不透。神奇枉化为脓臭。
凤栖梧·太平兴国观作
作者：尹志平
朝代：金
体裁：词

古迹琳宫堪作计。桧柏青青，宛有长春气。直待功圆方济会。无心默默符天意。幸得安然清静地。终日逍遥，方寸无萦系。老大不堪心自退。纷纷世事何时已。
凤栖梧·秋阳观作
作者：尹志平
朝代：金
体裁：词

正教流通千载遇。浮世茫茫，几个心开悟。猛省轮回寻出路。回头便是真仙度。行满功成蓬岛去。好伴长春，自在无私虑。更有奇葩千万树。尘凡未脱谁能睹。
凤栖梧·述怀
作者：尹志平
朝代：金
体裁：词

天下周游将欲遍。十载区区，恐负先师愿。老也休休人事远。游山玩水随缘转。报与知音听我劝。劫运刀兵，个个都亲见。仍自贪求生爱恋。前头路险如何免。
南乡子·宝玄堂偶得
作者：尹志平
朝代：金

本性爱疏慵。不厌无名不厌穷。落魄随缘无所碍，心通。观透人间事事空。得失本来同。动静何劳问吉凶。兀兀前途真自得，成功。都在忘言
南乡子·宝玄堂偶得
作者：尹志平
朝代：金
体裁：词

本性爱疏慵。不厌无名不厌穷。落魄随缘无所碍，心通。观透人间事事空。得失本来同。动静何劳问吉凶。兀兀前途真自得，成功。都在忘言冷笑中。
南乡子·赠西路道人
作者：尹志平
朝代：金
体裁：词

幸遇好良因。枉惹浮名受苦辛。只为目前些子事，因循。趖过中间换了身。默坐守灵根。空外闲搜空外真。认得亘初微妙物，堪亲。唤作神仙不唤人。
卜算子·玉虚观夜静中，师父令和，都要奔波
作者：尹志平
朝代：金
体裁：词

真性休空走。二物长相守。这些消息阿谁知，便是无中有。实鼎琼花放，玉户金光透。作个清凉彼岸人，清静工夫就。
如梦令
作者：尹志平
朝代：金
体裁：词

我向幽窗守拙。勘破春花秋月。得意便归来，好把身心休歇。休歇。休歇。锻就一炉春雪。
如梦令
作者：尹志平
朝代：金
体裁：词

春日龙阳春睡。悟得春光真意。红日正三竿，却被春风惊起。惊起。惊起。万事一场春寐。
如梦令
作者：尹志平
朝代：金
体裁：词

说破劳生如梦。个个昏迷虚梦。默地悟心开，达了真通清梦。清梦。清梦。谁信真人无梦。
如梦令
作者：尹志平
朝代：金
体裁：词

闲把心香暗爇。三界十分通彻。四海遍天涯，都是全真枝叶。枝叶。枝叶。撞透清霄明月。
巫山一段云
作者：尹志平
朝代：金
体裁：词

万叠山横翠，千盘河曲长。居民安土乐农桑。流水落花香。卜此安居养老。一任形枯心槁。不摇不动寄残年。何处觅神仙。
巫山一段云
作者：尹志平
朝代：金
体裁：词

北海修真士，西岩放旷人。别师迢递过关津。物外不沾尘。学道须凭决裂。一片真心如铁。九年功满步云霞。三岛是吾家。
巫山一段云
作者：尹志平
朝代：金
体裁：词

塞北三年转，天西万里回。飘飘云驾渐东来。无不笑颜开。道德峥嵘功大。行满决超三界。十方仙子行功圆。得见太平年。
巫山一段云
作者：尹志平
朝代：金
体裁：词

太上临关日，吾宗受道时。七雄戈戟斗相持。何处起慈悲。直至西天行化。大教普闻天下。古今今古类皆同。方显道家风。
巫山一段云
作者：尹志平
朝代：金
体裁：词

性烛通天眼，心灯放慧光。湛然灵物自真常。无处不圆方。住世荣华不恋。举措常行方便。一朝功满化云归。独步赴瑶池。
巫山一段云
作者：尹志平
朝代：金
体裁：词

我有林泉兴，君无补缺心。一方圣境理幽深。物外结知音。还到春时圆备。合是全真一会。功成行满待他年。携手上云天。
巫山一段云·催衲袄
作者：尹志平
朝代：金
体裁：词

昨夜西风紧，今朝秋意深。道人虽则是降心。寒暑亦难禁。衲袄宜教宽大。且要昼披夜盖。一衣犹恐不销任。此外更何寻。
巫山一段云·先天观作
作者：尹志平
朝代：金
体裁：词

涿鹿今朝到，蚩尤往日休。坂泉冬夏水长流。今古几春秋。因此强兵战胜。直到而今无定。一生一杀做冤仇。早晚是程头。
巫山一段云·先天观作
作者：尹志平
朝代：金

涿鹿今朝到，＊尤往日休。坂泉冬夏水长流。今古几春秋。因此强兵战胜。直到而今无定。一生一杀做冤仇。早晚是程头。
巫山一段云·劝世
作者：尹志平
朝代：金
体裁：词

道显清虚妙，释明智慧深。仲尼仁义古通今。三圣一般心。不认忘名默悟。只解分门别户。一朝合眼见前程。悔恨不圆成。
巫山一段云·卜居西关，好山万叠，河在其中
作者：尹志平
朝代：金

涛，两岸桑麻映日，人善地僻，可为终焉之计，自号曰养老庵，以小词寄万叠山横翠，千盘河曲长。居民安土乐农桑。流水落花香。卜此安居养老。一任形枯心槁。不摇不动寄残年。何处觅神仙。
巫山一段云·寄天长道众
作者：尹志平
朝代：金
体裁：词

山后春将暮，龙阳景渐佳。东园芭榄正开花。随分有生涯。道友坚心长久。相见时时稽首。自然恬淡日和平。物外有余清。
巫山一段云·戒无明
作者：尹志平
朝代：金
体裁：词

一点光明大，三千业障深。劝君闻早细搜寻。莫待祸来侵。触处将身回转。慧性能生方便。这些消息汝还知。便是上天梯。
巫山一段云·携杖上禅房山
作者：尹志平
朝代：金
体裁：词

自在三山客，逍遥西海宾。孤身到处自全真。风月永为邻。识破浮华虚假。谁羡望云星马。一条拄杖胜龙骖。稳步上高岑。
巫山一段云·清水作
作者：尹志平
朝代：金
体裁：词

应运开正教，随时见宝坛。众真降迹在人间。却要列仙班。化度群生无数。个个尽教开悟。一朝功满到蓬莱。劫运免三灾。
巫山一段云·秋阳观作
作者：尹志平
朝代：金
体裁：词

十九游仙子，随师历八荒。西临回纥大城隍。到处见农桑。一种灵瓜甚美。赤县几人知味。大千沙界有多般。鹤驾复东还。
巫山一段云·自咏
作者：尹志平
朝代：金
体裁：词

湿热燕南地，清凉山后天。阴阳难晓倒颠颠。宿业自牵缠。二载登程酷暑。终日无言无语。闲中功行未能圆。使我忘心坚。
巫山一段云·赠龙虎夫人
作者：尹志平
朝代：金
体裁：词

北海功还未，赤城行已周。一身清静永忘忧。何处得闲愁。四十天当不惑。事事谙来明白。乐知知命保安和。真理本无多。
巫山一段云·道友坚留住冬圣地，西北有缺，
作者：尹志平
朝代：金

完备因缘，故述之我有林泉兴，君无补缺心。一方圣境理幽深。物外结知音。还到春时圆备。合是全真一会。功成行满待他年。携手上云天。
巫山一段云·题通仙观
作者：尹志平
朝代：金
体裁：词

列翠峰峦秀，仙都气象清。三阳端正玉鳌形。一气自天成。万叠云山深处。别是洞天幽圃。何人能得久闲居。清静乐无余。
巫山一段云·龙门川溪水，同翟老赏月
作者：尹志平
朝代：金
体裁：词

溪水迎霜冷，山花带露鲜。良朋共赏玉蟾圆。高会兴无边。长记西湖万里。素魄澄澄一体。今宵相隔正三年。浑似梦游仙。
巫山一段云·龙阳观九日
作者：尹志平
朝代：金
体裁：词

白酒宽怀抱，黄花喷鼻香。此般真味庆重阳。性月自圆方。山后三秋无别。幽槛几丛开彻。两轩各各斗芳鲜。雅胜洞中天。
巫山一段云·龙阳观九日
作者：尹志平
朝代：金

白酒宽怀抱，黄花喷鼻香。此般真味庆重阳。性月自圆方。山后三秋无别。幽槛几丛开彻。两轩各各＊芳鲜。雅胜洞中天。
悟南柯
作者：尹志平
朝代：金
体裁：词

生日无明重，死时地狱深。寸阴可惜胜黄金。速悟无生，上士做知音。转眼迷他趣，回头认本心。功成自是出阳阴。物外真闲，坦荡赋清吟。
悟南柯
作者：尹志平
朝代：金
体裁：词

莫要欺人重，须防报应深。群真降世布清吟。劝化愚迷，灾祸免相侵。更悟真常性，勤修吉善心。长生路上听仙音。正道无疑，稳步赴瑶岑。
悟南柯
作者：尹志平
朝代：金
体裁：词

莫觅他人短，唯思自己长。处身谦让性和光。与物无私，心地得清凉。会灭无明火，能生智慧香。何劳远去觅天堂。任运安闲，处处是仙乡。
悟南柯·劝世
作者：尹志平
朝代：金
体裁：词

着假求仙果，迷真觅佛心。爇香礼拜恐徒寻。不断无明，空惹业根深。苦口如良药，忠言似美金。人逢善者作知音。正教依凭，万祸不能侵。
无俗念
作者：尹志平
朝代：金
体裁：词

冬寒夏暑，共春花秋月，年年无别。唯有形容朝暮改，不觉催生促灭。万劫昏迷，一时开悟，好把心休歇。纤尘不挂，本来一点明彻。闲对龟鹤松峰，林泉幽圃，自在开怀悦。行满功圆朝上会，方显男儿英杰。此理非深，玄机不远，未悟难分说。人间谁解，暗中虚度年月。
无俗念
作者：尹志平
朝代：金
体裁：词

参差万有，尽鸿蒙、一气生成无极。扰扰群情皆有我，寂寂真空非得。有内寻无，无中觅有，谁是知消息。高真方便，唱出玄妙端的。此个隐奥门风，须凭智慧，清静开胸臆。了见元初真面目，岂羡浮华颜色。身寄人间，名收仙籍，不许纤尘惑。神思不动，自来天地难测。
无俗念
作者：尹志平
朝代：金
体裁：词

天涯海角，任纵横、到处一身闲拓。世事知空风过耳，别有些儿欢乐。玉鼎烹煎，金炉滚沸，炼就丹砂药。服之归去，化身空外飞跃。是则仙道玄微，凡尘脱去，便得同期约。达理通真功德备，岂在幽居岩壑。四相消磨，三彭遁匿，自是人情薄。全真正教，正大心地无错。
无俗念·大安山栖云观中秋赏月
作者：尹志平
朝代：金
体裁：词

大安高绝，风露清、气爽中秋时节。霞友云朋方聚会，共赏山头明月。照彻千峰，明通万壑，坐觉心欢悦。神清骨冷，永超人世生灭。看尽此夕风光，空劳笔舌，妙景如何说。普照千门皆可玩，不似栖云高洁。小院岩前，大寒岭畔，仿佛天相接。坐中默想，此间堪可栖迹。
无俗念·继人韵
作者：尹志平
朝代：金
体裁：词

同尘混迹，悟玄元、奥旨深穷庄列。会集云朋扶正教，相继先师无别。外貌悠悠，内容整整，果是如愚拙。门清户静，自然显出高洁。长春境界无边，清凉永占，处处堪休歇。物外壶天清绝处，游戏白云金阙。身寄尘寰，性通天外，万事难索惹。六根不动，便是无生无灭。
无俗念·论性
作者：尹志平
朝代：金
体裁：词

腾今跨古，这灵明觉性，本无亏少。个个圆成谁肯认，逐境迷迷颠倒。万种施为，千般做造，都向心头了。些儿玄妙，问君何日知道。不入无相玄门，浮名难舍，贪看闲花草。口解清谈心未悟，不觉轮回来到。好契真机，惊回幻梦，自在游三岛。长生有分，永超人世衰老。
无俗念·通仙观作
作者：尹志平
朝代：金
体裁：词

通仙地僻，向西山深处，倚云栖迹。俯视峰峦千万叠，隔断红尘消息。闲步烟萝，静吟风月，此事何人议。修真上士，更于何处寻觅。一带无尽山川，洞天幽圃，自有神仙域。名利相缠谁得到，难伴清虚闲客。碧洞高眠，清岩稳坐，岂羡王孙宅。我来几度，此中留意多日。
无俗念·龙阳观道众索
作者：尹志平
朝代：金
体裁：词

了心一法，越三乘、妙体果离生灭。万事知空非可取，慧性辉辉通彻。静里乾坤，闲中日月，堪付知音说。家山还到，自有无限风月。一点无相真如，澄澄湛湛，内外难分别。要会玄元端的处，无纵迷情乖劣。勤论幽微，频修秘密，参透天机诀。此时不了，更待何日休歇。
无梦令·龙阳观春分其间作
作者：尹志平
朝代：金
体裁：词

道友三冬炼睡。炼做陈抟苗裔。咫尺过新春，昼夜须当加瑞。加瑞。加瑞。点点直教着地。
昭君怨·泉州洞真观书于东壁
作者：尹志平
朝代：金
体裁：词

节令重阳闲步。直至武清南渡。极目看嘉祥。水茫茫。连日阴沉微雨。正在芦花深处。游乐水云间。望西山。
月上海棠·示众
作者：尹志平
朝代：金
体裁：词

先师归去功无量。日赴千坛显圣象。化身千百，暗中度人来往。休轻谤。恐灾祸临头怎向。一时开化通无上。广集门生普供养。但持斋戒，志心各怀归仰。虚空里，管有神明赐赏。
江城子
作者：尹志平
朝代：金
体裁：词

法光普照道门昌。出天长。入龙阳。宝殿圆成，朝暮爇心香。霞友云朋休外觅，心地稳，是天堂。燕南河北好悲伤。正穷荒。受风霜。劫运推移，何日到仙乡。谁解闲居山后意，□□秀，小蓬庄。
江城子
作者：尹志平
朝代：金
体裁：词

玉河别后出西山。晓霜寒。过重关。书疏相邀，须索赴清坛。度死超生虽好事，年已暮，鬓成斑。修真未就积功难。炼心宽。悟真闲。造化功夫，都在片时间。斡转玄机全至德，无可欲，列仙班。
江城子
作者：尹志平
朝代：金
体裁：词

重阳佳节醮西山。暮天寒。叶斑斓。和气满川，无个不开颜。滞魄孤魂皆受度，功德备，出幽关。河清谷静气闲闲。寸心宽。保全安。白酒黄花，高会列仙坛。共庆吾门祖师祐，众真喜，万人欢。
江城子·义州作
作者：尹志平
朝代：金
体裁：词

纷纷世梦暂无安。蚁循环。少开颜。悟道修真，要脱死生关。认得元初无一物，除妄想，断高攀。老来佚乐正宜闲。罢轮竿。钓舟还。物外清游，历遍古仙坛。更待东君传信息，度辽水，看闾山。
江城子·仲冬
作者：尹志平
朝代：金
体裁：词

龙祥踪迹古仙坛。水连山。径弯环。玉殿朱门，高耸白云间。疑是蓬宫临白溆，真福地，可开颜。仲冬游历苦无寒。道人攒。子文欢。看尽三峰，别后两闲闲。何日复来林下笑，散后易，聚时难。
江城子·修行还悟宿根深
作者：尹志平
朝代：金
体裁：词

修行还悟宿根深。得知音。便明心。十二时中，外境不能侵。保命全真无别用，好容易，不难寻。一时勘破古通今。信闲吟。玩遥岑。海角天涯，都是好丛林。继祖承宗行教化，享天爵，受人钦。
江城子·别樊山先天观道友
作者：尹志平
朝代：金
体裁：词

先天欲别意沉吟。就清阴。散幽襟。酷暑全无，蚊蚋不相侵。清静安居堪久计，住一日，胜千金。此方道友果坚心。日相寻。演清音。访道崇真，通古更明今。九夏待予无以报，临去也，赠荒吟。
江城子·和苍盖郭秀才韵
作者：尹志平
朝代：金
体裁：词

乘车坐马走东西。论玄规。入幽微。天下峥嵘，随分立阶梯。吾教流通天地祐，无不喜，尽归依。其中消息与谁期。解忘机。识无为。霞友云朋，心地要平夷。抱朴全真明日用，神灿灿，性辉辉。
江城子·和苍盖郭秀才韵
作者：尹志平
朝代：金

乘车坐马走东西。论玄规。入幽微。天下峥嵘，随分立阶梯。吾教流通天地＊，无不喜，尽归依。其中消息与谁期。解忘机。识无为。霞友云朋，心地要平夷。抱朴全真明日用，神灿灿，性辉辉。
江城子·咏腊雪
作者：尹志平
朝代：金
体裁：词

琼花缭乱玉尘飞。满长堤。拥柴扉。暖焙窗明，安用绣帘帏。夜静云收银鉴满，看雪月，斗光辉。季冬真瑞古今奇。助寒威。显丰期。感动诗人，魂魄入希夷。谢女多才咏不尽，留与俺，道人知。
江城子·方壶过冬
作者：尹志平
朝代：金
体裁：词

严冬共喜小方壶。称幽居。论元初。话到三更，皆似觉清虚。万事有心求不得，凭象罔，获玄珠。一言了了性如如。乐无为。驾云车。朝拜高真，功满赴仙都。速悟人人俱有分，听予劝，莫痴愚。
江城子·榆次县真常观作
作者：尹志平
朝代：金
体裁：词

真常应物要方圆。且随缘。行功全。眼正心明，认得化工权。日用无私当直养，浩气满，现胎仙。一时庆会兴无边。透重玄。永绵绵。照彻人间，幻境岂能坚。便约故园堪久计，观八水，玩三川。
江城子·沁州神霄宫赏月
作者：尹志平
朝代：金
体裁：词

素光皎洁暮天晴。十分明。称幽情。赏玩随时，高会尽云朋。今夜澄澄垂普照，无此夕，得和平。碧空如水月盈盈。性珠停。保长生。四海清通，何处不圆成。更谢高明恩德重，临万国，教门兴。
江城子·西山之通仙观，卜以重阳作醮。前数
作者：尹志平
朝代：金

微作，众意忧惶。八日发牒之后，俄而开霁，雨画夜毕。十日险雪复作，万古一辞，赞叹有胜缘。因作一词，以纪其实重阳佳节醮西山。暮天寒。叶斑斓。和气满川，无个不开颜。滞魄孤魂皆受度，功德备，出幽关。河清谷静气闲闲。寸心宽。保全安。白酒黄花，高会列仙坛。共庆吾门祖师佑，众真喜，万人欢。
江城子·道人活计日开颜
作者：尹志平
朝代：金
体裁：词

道人活计日开颜。性多宽。六神安。晦迹韬光，无事到心间。养就亘初灵底物，名利客，不如闲。人生能有几多欢。老摧残。死生关。六道轮回，来往苦艰难。好认吾门亲至道，情欲断，出尘寰。
江城子·龙阳观冬至作
作者：尹志平
朝代：金
体裁：词

六阴消尽一阳生。暗藏萌。雪花轻。九九严凝，河海结层冰。二气周流无所住，阳数足，化龙升。归根复命性灵明。过天庭。入无形。返复天机，升降月华清。夺得乾坤真造化，功行满，赴蓬瀛。
点绛唇·学道寻真
作者：尹志平
朝代：金
体裁：词

学道寻真，宁心耐意搜求正。刀圭柄。群真相庆。一颗明珠莹。照见元初，认得头和影。神通圣。内容清兴。物外闲吟咏。
点绛唇·学道难成
作者：尹志平
朝代：金
体裁：词

学道难成，无明触处生烟火。招殃祸。时光虚过。生死如何躲。早悟前愆，更不生人我。还真个。时时明破。下手修仙果。
点绛唇·晔晔重阳
作者：尹志平
朝代：金
体裁：词

晔晔重阳，素秋气爽添清兴。仙歌咏。黄华相称。朵朵如如性。小槛芬芳，满座人钦敬。真清静。香风纯正。万户千门庆。
点绛唇·暮春游五华山继先师韵
作者：尹志平
朝代：金
体裁：词

昨日春游，一行恰似乘鸾凤。知音共。适怀心纵。直入桃源洞。好向清溪，闲听琴三弄。真欢动。任他迎送。管甚庄周梦。
点绛唇·暮春游五华山继先师韵
作者：尹志平
朝代：金

昨日春游，一行恰似乘鸾凤。知音共。适怀心纵。直入桃源洞。好向清溪，闲听琴三弄。真欢动。任地迎送。管甚庄周梦。
点绛唇·重九后五日作
作者：尹志平
朝代：金
体裁：词

体入虚空，犹然未可为凭据。真空路。气神相聚。现世阳神去。若遇知音，此事堪分付。君听取。莫生疑误。行满天将护。
点绛唇·重九后五日作
作者：尹志平
朝代：金

体入虚空，犹然未可为凭据。真空路。气神相聚。现世阳神去。若遇知音，此事堪分付。君听取。莫生疑＊。行满天将护。
点绛唇·闻说修行
作者：尹志平
朝代：金
体裁：词

闻说修行，千差万别难依据。真空路。何人得趣。撒手堪归去。行积无边，功要三千数。心开悟。逍遥云步。应过天仙举。
瑞鹧鸪
作者：尹志平
朝代：金
体裁：词

为人幸遇教门兴。折莫因循着世荣。节食减眠神自爽，忘情去欲气偏清。暂时戒慎离灾苦，久远行持出死生。奉劝高明宜省悟，闻身强健早修行。
瑞鹧鸪
作者：尹志平
朝代：金
体裁：词

六年动作小功成。固蒂深根渐次荣。东院西宫闲客坐，南来北往道人行。十方和气精神爽，四海同心道眼明。天运玄风来此地，燕山路上好前程。
瑞鹧鸪·与延真观小贾师
作者：尹志平
朝代：金
体裁：词

道人起念不寻常。宿业牵缠惹祸殃。朴实修真方得久，浮虚学道岂能长。旋生旋灭心难定，不动不摇意易防。早悟知常功累足，恁时许尔志坚刚。
瑞鹧鸪·劝世
作者：尹志平
朝代：金
体裁：词

长春教法付清和。普劝高明出爱河。道德勤修天赐乐，尘情苦恋世生魔。目前放下游真境，身后功深赴大罗。我有忠言新说破，看君听了意如何。
瑞鹧鸪·咏西山
作者：尹志平
朝代：金
体裁：词

西山深处道人家。养道修真何处加。九夏高眠无暑气，三秋结实有新瓜。乱山坡下宜禾黍，浑水河边长桑麻。四季平和人事少，三餐终日是生涯。
瑞鹧鸪·示众
作者：尹志平
朝代：金

论道谈禅斗捷机。朦胧合眼便昏迷。贪名竞利心犹在，损己安人行岂知。益友不侵贤圣远，良朋难近虎狼随。一朝数满无由悔，闻早收心莫纵
瑞鹧鸪·示众
作者：尹志平
朝代：金
体裁：词

论道谈禅斗捷机。朦胧合眼便昏迷。贪名竞利心犹在，损己安人行岂知。益友不侵贤圣远，良朋难近虎狼随。一朝数满无由悔，闻早收心莫纵欺。
瑞鹧鸪·过龙泉峪
作者：尹志平
朝代：金

西山一带好人烟。曲水环山若洞天。无是无非无宠辱，有花有果有林泉。家家奉道养闲客，户户钦坛礼大仙。如此勤心行吉善，太平快乐过丰
瑞鹧鸪·过龙泉峪
作者：尹志平
朝代：金
体裁：词

西山一带好人烟。曲水环山若洞天。无是无非无宠辱，有花有果有林泉。家家奉道养闲客，户户钦坛礼大仙。如此勤心行吉善，太平快乐过丰年。
盘山栖云观
作者：尹志平
朝代：金
体裁：五言排律

盘山路不深，道院正当心。一谷水流细，满山松布阴。庵前閒散发，亭下静披襟。羽客朝舂药，幽人夜抚琴。云生添瑞景，风动转清音。此地全真乐，予知胜万金。
虞美人·劝世
作者：尹志平
朝代：金
体裁：词

迩来似觉精神涌。识破人间梦。皆因恬淡乐清和。与物无私，光照遍山河。如今普劝修真众。莫待空无用。一朝归去恨身卑。悔不当时，勤苦学修持。
西江月
作者：尹志平
朝代：金
体裁：词

人事虽然久厌，道家争忍空归。不因勤苦到关西。焉得重阳庆会。说与门中志士，祖庭已见根基。终南山色古今奇。老者堪为久计。
西江月
作者：尹志平
朝代：金
体裁：词

我爱秋阳天气，一指云路无迷。何劳身外觅曹溪。了见三身四智。莫问天机深远，休寻大道无为。目前认得这些儿。便是全真苗裔。
西江月
作者：尹志平
朝代：金
体裁：词

我爱西岩气势，连山带土丰肥。青松绿柳嫩依依。更有名花异卉。春水涓涓声细，秋阳烨烨光辉。此中不用上天梯。便是仙家景致。
西江月
作者：尹志平
朝代：金
体裁：词

我爱西岩秀丽，仙园地发三阳。山形曲屈卧龙冈。只此人间天上。云舍茅庵掩映，仙花异果馨香。市朝客到见清凉。举手应须瞻仰。
西江月
作者：尹志平
朝代：金
体裁：词

浅见有知有识，深通无悟无迷。了然顿觉入希夷。此是男儿正智。达道岂离方寸，明心何在天西。终朝闲坐细寻思。裂转机关便是。
西江月
作者：尹志平
朝代：金
体裁：词

窗外横山入画，门前流水堪听。洞天幽处少人行。不是尘寰路径。占得静中风月，却回闹里人情。湛然六识自安宁。一任闲歌闲咏。
西江月
作者：尹志平
朝代：金
体裁：词

莫羡喧哗京市，休辞淡薄山家。猿啼鹤唳兴还加。心地清凉无价。夜伴清风皓月，晓观绿桧云霞。蓬头丫髻做生涯。堪向幽屏图画。
西江月
作者：尹志平
朝代：金
体裁：词

进道须凭笃志，收心慎勿狂游。听予苦口劝同流。莫待因循皓首。绿发朱颜易改，青春白昼难留。争如速悟便回头。认取忠言善诱。
西江月
作者：尹志平
朝代：金
体裁：词

非爱青山绿水，惟图隐迹埋石。粗衣粝食绝人情。养就元初本柄。气结神凝久视，虚心实腹长生。一朝功满现三清。此是男儿正性。
西江月·入西山路
作者：尹志平
朝代：金
体裁：词

石径云梯路险，攀萝揽葛难行。洞天深处水山明。远却尘寰视听。土洞安眠稳坐，松岩耳静心清。不须更羡许由名。便是超凡入圣。
西江月·劝众减睡
作者：尹志平
朝代：金
体裁：词

夏日勤修宝殿，冬天好炼顽心。三更不纵睡魔侵。便是先生戒禁。学道休迷妄想，修真莫失丛林。无为功满恣歌吟。自在高眠稳枕。
西江月·天上仙无懵懂
作者：尹志平
朝代：金
体裁：词

天上仙无懵懂，人间性有顽愚。门中有幸看经书。性性堂堂开悟。达理真明妙有，观空体合虚无。慧通灵宝证元初。谁解无文不度。
西江月·寄京师道友
作者：尹志平
朝代：金
体裁：词

只为功亏行阙，故教不免东西。自从别后二年期。路转风尘万里。词寄燕山道众，听予至嘱休疑。外缘虽干内忘机。免却前头懊悔。
西江月·寄京师道友
作者：尹志平
朝代：金

只为功亏行阙，故教不免东西。自从别后二年期。路转风尘万里。词寄燕山道众，听予至嘱休疑。外缘虽斡内忘机。免却前头懊悔。
西江月·山后重兴道院
作者：尹志平
朝代：金
体裁：词

山后重兴道院，燕南仍自干戈。道人功行累来多。免却非灾横祸。每日诵经报国，终朝念道降魔。福生祸灭养冲和。真静真清证果。
西江月·常足畅怀
作者：尹志平
朝代：金
体裁：词

尽日观山玩水，终朝常足心休。老来佚乐更何求。保我阳生九九。幸得为人通道，道中别有归投。功成云步看瀛洲。万古名传不朽。
西江月·我爱秋阳道众
作者：尹志平
朝代：金
体裁：词

我爱秋阳道众，人人谦让温和。终朝豁畅恣高歌。日用不分彼我。福地安居自在，松间闲步烟萝。先人后己行功多。永没非灾横祸。
西江月·时在天长，正当大暑，归山后，恰值
作者：尹志平
朝代：金
体裁：词

九夏天长暑热，三秋山后清凉。一川禾黍正苍苍。了见西成有望。论甚天涯海角，尽他关外山荒。目前无事即仙乡。且恁随缘豁畅。
西江月·月里金乌报晓
作者：尹志平
朝代：金
体裁：词

月里金乌报晓，日中玉兔方眠。谁知万法倒颠颠。此理非深非浅。认得元初这个，须明无事真禅。人人有分性周圆，只为使他不转。
西江月·有欲难超老病
作者：尹志平
朝代：金
体裁：词

有欲难超老病，无情易变童颜。虚心实腹六神安。步步清凉彼岸。九载能除四相，十年决到三山。蓬壶阆苑恣游闲。免却人间流转。
西江月·秋阳观作
作者：尹志平
朝代：金
体裁：词

我爱秋阳地僻，松岩来往人稀。不劳打坐自忘机。兀兀陶陶似醉。坐上有山有水，心间无是无非。朝朝常见白云飞。可以留连适意。
西江月·窗外横山入画
作者：尹志平
朝代：金

窗外横山入画，门前流水堪听。洞天幽处少人行。不是尘寰路径。占得静中风月，却迥闹里人情。湛然六识自安宁。一任闲歌闲咏。
西江月·赠万莲会众
作者：尹志平
朝代：金
体裁：词

事事谙来心足，般般舍去身轻。本初一点要圆成。妙语玄言堪听。纵意不知有我，收心自觉无明。无明灭尽绝尘情。便是识心见性。
西江月·赠儒士王子正
作者：尹志平
朝代：金
体裁：词

本性元虚不二，奈何情欲交加。人能顿悟道生涯。世态分明是假。更要深通玄奥，须当拂去矜夸。含光默默养灵芽。便是无为造化。
西江月·赠张先生
作者：尹志平
朝代：金
体裁：词

日用灶头然火，时教突里亡烟。始终如一志精专。也胜往来打转。放下纷纷尘事，明通朗朗玄言。一朝功到性灵圆。便是蓬莱中选。
西江月·赠田道人
作者：尹志平
朝代：金
体裁：词

动处休将性动，静中莫使心疑。目前端正没关机。真静真清便是。气满三田自实，神通八脉方知。了然顿觉入无为。到处安心稳地。
西江月·龙阳观冬至作
作者：尹志平
朝代：金
体裁：词

月魄光通四海，龙阳气满三田。一声雷动震山川。迸出飞光闪电。法雨常加有道，慈云广布无边。此时方显太平年。遂我一生本愿。
贺圣朝
作者：尹志平
朝代：金
体裁：词

夜深人静，披衣闲坐，琴听无弦。罢高谈逸论默通玄。任龟息绵绵。阴阳升降，冲和四大，骨壮神全。抱元初一点行功圆。看歌舞胎仙。
贺圣朝·太平兴国观中秋赏月
作者：尹志平
朝代：金
体裁：词

海清山静，素秋光满，凉夜人圆。恣开怀赏玩过三更。更谈论幽玄。圆明顿悟，无私普照，善行周全。向今宵觉彻性皆通，证陆地神仙。
贺圣朝·太平兴国观中秋赏月
作者：尹志平
朝代：金

海清山静，素秋光满，凉满人圆。恣开怀赏玩过三更。更谈论幽玄。圆明顿悟，无私普照，善行周全。向今宵觉彻性皆通，证陆地神仙。
贺圣朝·羲州醮罢，命郭志全讲道德二篇
作者：尹志平
朝代：金
体裁：词

古宜缘重，善根深种，志士心坚。感吾门洪教广开缘。共谈论功圆。中宵不寐，云朋高会，参透玄玄。向五千文内契忘筌。见自己神仙。
踏云行
作者：尹志平
朝代：金
体裁：词

暗地高真，明加保祐。白云仙迹当成就。吾门七祖镇燕山，金莲万朵芬芳秀。众会宁心，道人长久。同修清德过星斗。他年功满去朝元，先师应赐长生酒。
踏云行
作者：尹志平
朝代：金
体裁：词

静里喧喧，闹中寂寂。灵源妙用谁能识。两般颠倒入虚无，自然显个真消息。气过三关，神游八极。绵绵来往无踪迹。此时休歇罢参寻，前程路上忘疑惑。
踏云行·自咏
作者：尹志平
朝代：金
体裁：词

薄利虚名，谁人能戒。前头路险犹贪爱。惟予不肯着浮华，中心有愿超三界。广布慈风，休生懈怠。心怀忍辱常宁耐。豁开心地若虚空，分明见个真难坏。
踏云行·赞师父仙体不朽
作者：尹志平
朝代：金
体裁：词

玉骨元清，金丹已就。长春不老何年朽。圆成一性遍河沙，遗骸全体仍依旧。万代稀逢，一时罕有。天涯门弟来奔凑。安居处顺庆真容，焚香十万连三昼。
踏云行·赠长春宫道众
作者：尹志平
朝代：金
体裁：词

智慧男儿，聪明上士。修真幸遇先师指。葆光殿阁对青山，白云堪伴长春子。乐道明心，胜看经史。神仙籍上书名字。大家勤苦守灵踪，皇天肯负清高志。
道无情
作者：尹志平
朝代：金
体裁：词

三老共全清福。终日游山不足。坐卧白云中。看青峰。饭罢东坡石上。谈笑开怀豁畅。妙景可忘忧。对清流。
道无情
作者：尹志平
朝代：金
体裁：词

不避春风迢递。来往默通真意。那个是吾家。信天涯。本性玄通无托。到处一身安乐。了了没西东。住云峰。
道无情
作者：尹志平
朝代：金
体裁：词

九九严凝冰结。山后朔风凛冽。西去意如何。啰凌啰。道友一声珍重。慎勿使他心动。志气要平和。道无魔。
道无情
作者：尹志平
朝代：金
体裁：词

但愿身安心静。谁羡往来迎请。正教满天涯。过流沙。师意真慈普度。应系群生开悟。积行要无边。性方圆。
道无情
作者：尹志平
朝代：金
体裁：词

十月小春时令。万物归根安静。独我水云间。过东山。直指古燕无定。老也敢违天命。回首望终南。再来参。
道无情
作者：尹志平
朝代：金
体裁：词

每夜三更问话。说破人情虚假。个个悟真宗。道心通。要望秋阳回意。莫纵高眠春睡。指日复归来。笑颜开。
道无情
作者：尹志平
朝代：金
体裁：词

深谢将书来请。才到西岩春令。百鸟正喧呼。乐无余。道众满川和气。醮罢更看天意。缘契合虚谷。任西东。
道无情
作者：尹志平
朝代：金
体裁：词

身逐东川道友。有客西山专候。真意是如何。啰凌啰。七十古为稀少。今我六旬还到。浮世不坚牢。醉陶陶。
道无情
作者：尹志平
朝代：金
体裁：词

随处道人道友。勿使人情浓厚。凡百在平常。少灾殃。别后应当西迈。接待往来宁耐。他日要相参。望终南。
道无情·依韵别沁州长官杜帅
作者：尹志平
朝代：金
体裁：词

未达难通天令。谁解洞中生静。道在有无间。隔千山。去住绝疑心定。任运逍遥随命。终日不迷南。更何参。
道无情·别蔚州道众
作者：尹志平
朝代：金
体裁：词

十月蔚罗行化。去送来迎车马。和气满山川。教风传。别后何时再遇。唯愿各心开悟。功积要三千。化灵仙。
道无情·别西山道友
作者：尹志平
朝代：金
体裁：词

行过天涯海角。未似西山心乐。兴尽复东还。鬓多斑。彼此年过耳顺。别后有何凭准。唯愿各心休。永无忧。
道无情·怀仁县作
作者：尹志平
朝代：金
体裁：词

我爱怀仁冬月。炕暖窗明堪歇。天意不教闲。过南山。东去西来非愿。海角天涯将遍。道果尚难成。又登程。
青玉案
作者：尹志平
朝代：金
体裁：词

心头远恶常修善。自得真方便。至道夷然容易见。目前端正，是非休论，堪作长生伴。玄言悟彻无分辩。默默颐真内光现。保养神丹成九转。化身空外，六铢天赐，换了如今面。
青玉案
作者：尹志平
朝代：金
体裁：词

浮华莫恋心归道。渐得通玄妙。清静功圆心地了。高登彼岸，清凉永占，更没闲烦恼。长春真境仙无老。咫尺洞天谁能到。心上尘清都一扫。琳宫仙院，乘风清兴，游宴蓬莱岛。
青玉案·群魔散尽真何乱
作者：尹志平
朝代：金
体裁：词

群魔散尽真何乱。万事无萦绊。一点光同青玉案。纤尘不挂，永无障碍，得见虚空面。劝君早把尘情拚。下手速修转头晚。前有风波深不浅。神舟稳驾，云朋相伴，笑指芦花岸。
青玉案·自遣
作者：尹志平
朝代：金
体裁：词

扬眉瞬目分明露。认得元来处。清静无为香满炷。十方通彻，遍闻三界，一任年将暮。些儿妙处堪人顾。关外栖真忘来去。更有云霞三四侣。清吟野兴，固穷乐道，此外非他取。
立春日
作者：岳行甫
朝代：金

银线青丝翠椀堆，争牛击鼓欲惊雷。翻风斗巧春头胜，漉雪浮香臈尾杯。迎暖梢梢金著柳，逗寒叶叶粉飘梅。不成一事人空老，半百光阴又七回。
立春日
作者：岳行甫
朝代：金
体裁：七言律诗

银线青丝翠碗堆，争牛击鼓欲惊雷。翻风斗巧春头胜，漉雪浮香臈尾杯。迎暖梢梢金著柳，逗寒叶叶粉飘梅。不成一事人空老，半百光阴又七回。
谢人惠二小漆冠
作者：岳行甫
朝代：金

规制新翻出杜郎，最宜闺子夜烧香。不争宝髻峨宫样，自与霓裳配道装。细拢翠鬟云易满，浅衔牙栉月难藏。水衡双寄非无意，要买杨枝恼孟光。
宴会成趣园诗
作者：崔巍
朝代：金
体裁：古风

人生政如寓，光景不暂驻。行乐当及时，甘分随所遇。奈何达者少，往往名所误。白首纵得归，伤嗟已迟暮。贤哉乐城子，此理能夙悟。雅志慕渊明，葺园曰成趣。乘兴日游涉，萧然惟杖履。柴门昼常关，为无俗客故。松竹交翠荫，禽鸟弄清咮。风月四时佳，如在山林住。壶觞但自引，琴书即心悟。更向容安亭，高卧谈玄素。此生真足了，觅甚蓬莱路。恨不见紫芝，相约临流赋。
宴会成趣园诗
作者：崔巍
朝代：金
体裁：七言律诗

梁君人品上羲皇，日涉家园引兴长。芳草翠茵承杖履，修篁碧玉映壶觞。自然风月情无尽，如在山林乐未央。我亦欲归归不得，空嗟三径已成荒。
和裕之二首
作者：崔遵
朝代：金

行李西来便得君，相从回首七经春。君方备悉原思病，我亦私怜仲父贫。底事却成今日别，枯肠难著此愁新。鸢肩火色真将验，马虎何劳更问辛。不幸还能作幸民，十年同醉颍川春。酒船载我虽堪老，仕路有时或为贫。少室山人三日恶，夷门纸价一番新。益知哀乐终年事，未唱骊驹鼻已辛。
和裕之二首·其一
作者：崔遵
朝代：金

行李西来便得君，相从回首七经春。君方备悉原思病，我亦私怜仲父贫。底事却成今日别，枯肠难著此愁新。鸢肩火色真将验，马虎何劳更问辛。
和裕之二首·其二
作者：崔遵
朝代：金

不幸还能作幸民，十年同醉颍川春。酒船载我虽堪老，仕路有时或为贫。少室山人三日恶，夷门纸价一番新。益知哀乐终年事，未唱骊驹鼻已辛。
送裕之官邓下兼简仲泽
作者：崔遵
朝代：金

青灯别酒夜沉沉，力负相思自不任。閒里更谁留我醉，兴来无复伴君吟。一枝仙桂知难拟，千顷黄陂未厌深。为向荆州王粲道，安排佳境约相寻。
中元后二日
作者：师拓
朝代：金

暑谢凉生际，庭虚雨过时。天长云断续，风急树离披。世态贫逾薄，秋光老易悲。燕城寒事早，还与旧貂期。
冬夜二首
作者：师拓
朝代：金

云破月穿牖，夜严风号隙。客子寝不安，寒灯照空壁。默然不平事，起坐长太息。书但记姓名，剑本匹夫敌。追奔慕前哲，恢张济时策。何意造物儿，重此稻粱役。兴酣气益振，孤愤远飘激。非无南山云，高卧养虚寂。茹芝酌悬流，啸吟展胸臆。圣达岂不念，且有不暖席。此抱谁与知，乾坤夜寥阒。破屋星斗入，疏牖霜风生。沈沈夜何久，杳杳天不明。灯暗饥鼠出，月朗栖乌惊。幽意苦盘礴，历落穷八纮。贫贱岂足戚，所思天下英。盘木无先容，竟与枯朽并。旃毳胫才掩，藜藿腹不盈。郁郁命世才，何阶伸一鸣。僵卧蓬蒿底，要路谁为名。耻作埽门谒，宁为醴酒行。直将叫阊阖，皎皎开寸诚。白日下留照，廓廓贤路亨。此志恐未必，摇荡热中情。
冬夜二首·其一
作者：师拓
朝代：金

云破月穿牖，夜严风号隙。客子寝不安，寒灯照空壁。默然不平事，起坐长太息。书但记姓名，剑本匹夫敌。追奔慕前哲，恢张济时策。何意造物儿，重此稻粱役。兴酣气益振，孤愤远飘激。非无南山云，高卧养虚寂。茹芝酌悬流，啸吟展胸臆。圣达岂不念，且有不暖席。此抱谁与知，乾坤夜寥阒。
冬夜二首·其二
作者：师拓
朝代：金

破屋星斗入，疏牖霜风生。沈沈夜何久，杳杳天不明。灯暗饥鼠出，月朗栖乌惊。幽意苦盘礴，历落穷八纮。贫贱岂足戚，所思天下英。盘木无先容，竟与枯朽并。旃毳胫才掩，藜藿腹不盈。郁郁命世才，何阶伸一鸣。僵卧蓬蒿底，要路谁为名。耻作埽门谒，宁为醴酒行。直将叫阊阖，皎皎开寸诚。白日下留照，廓廓贤路亨。此志恐未必，摇荡热中情。
和张叔献题首善阁
作者：师拓
朝代：金

岧峣飞阁与云齐，来凭脩栏日转西。秦客此时愁欲醉，陇山何处望浑迷。九天花鸟催春事，千里风烟入莫题。久怕殊方看节物，不知今日在丹梯。
和王逸宾繁台诗
作者：师拓
朝代：金

凭望怜台迥，长吟苦思荒。行云春郭暗，高鸟莫天苍。草色伤心极，松风洒面凉。故园兵革外，殊觉路途长。
曲江秋望
作者：师拓
朝代：金

山远嶂重出，野平天四围。凉风芡实坼，久雨藕花肥。水阔渔舟小，天长去鸟微。紫蒲行处有，采采莫盈衣。
浩歌行送济夫之秦行视田园
作者：师拓
朝代：金

霜敛野草白，气肃天宇清。开尊酌远客，饯此秦关行。秦关杳杳愁西顾，千里苍茫但烟树。子今行辔按秋风，想见秦关雄胜处。河流汹汹昆崙来，莲峰秀拔青云开。终南南走络巴蜀，五陵北望令人哀。我本渭城客，浪迹来东征。穷齐历宋嗟何营，尚气慕侠游梁城。信陵白骨委黄土，夷门谁复知侯生。拊剑一长啸，作歌谁为听，青天白日空冥冥。不能乘桴入沧海，拂衣且欲归汧泾。落魄高阳归未得，送子西归空怆情。
游同乐园
作者：师拓
朝代：金

晴日明华构，繁阴荡绿波。蓬丘沧海远，春色上林多。流水时虽逝，迁莺暖自歌。可怜欢乐极，钲鼓散云和。
秋夜吟
作者：师拓
朝代：金

阪路太行险，波涛沧海深。素缊未偶时，白发捋盈簪。壮士莫年意，游子中夜心。拊剑一太息，月暗天横参。
赠云中刘巨济
作者：师拓
朝代：金

云廓乾坤迥，霜摧草树残。风声秋晚急，月色夜深寒。绿绮音谁会，青霄气自干。那知燕市里，把酒得交驩。
郡城南郭早望
作者：师拓
朝代：金

晓立回塘上，何人逸兴同。柳浓天霁雨，萍坼岸含风。鸟影明苍霭，湖光倒碧空。秦川何日到，解发濯清沣。
陪人游北苑
作者：师拓
朝代：金

系马溪边酌，啼莺柳外闻。望长魂欲断，愁豁酒微醺。草色明残照，江声入莫云。故园春已到，归思日缤纷。
终南溪
作者：庞汉
朝代：金

冷云低压万长杨，十顷秋阴锁北堂。门外兵尘涨秦楚，水边烟景似湖湘。荷翻山雨僧窗晚，竹汎溪风客枕凉。早晚初平遂真隐，绕陂閒牧石头羊。
冬夜直宿省中
作者：庞铸
朝代：金

吏散庭空宿鸟过，冻唫聊复战诗魔。陶泓面冷真堪唾，毛颖头尖漫费呵。畏事政宜宾客少，不才偏觉簿书多。西窗灯闇尊无酒，奈此迢迢夜漏何。
却暑
作者：庞铸
朝代：金

九夏楼居不厌高，更须直至冷云巢。风来蘋末聊自快，暑满人间无处逃。蔗蜜浆寒冰皎皎，画帘钩冷月梢梢。閒思殿阁生凉句，谁为诚悬作解嘲。
喜夏
作者：庞铸
朝代：金

小暑不足畏，深居如退藏。青奴初荐枕，黄妳亦升堂。鸟语竹阴密，雨声荷叶香。晚窗无一事，步屧到西厢。
墨竹三首
作者：庞铸
朝代：金

一溪流水玉涓涓，溪上修篁接莫烟。谁倩能诗文与可，笔端移得小江天。瀰川急雨暗秋空，无限琅玕澹墨中。剑甲摐摐军十万，欲将貔虎战斜风。千梢万叶玉玲珑，枯槁丛边绿转浓。待得春雷惊蛰起，此中应有葛陂龙。
墨竹三首·其一
作者：庞铸
朝代：金

一溪流水玉涓涓，溪上修篁接莫烟。谁倩能诗文与可，笔端移得小江天。
墨竹三首·其三
作者：庞铸
朝代：金

千梢万叶玉玲珑，枯槁丛边绿转浓。待得春雷惊蛰起，此中应有葛陂龙。
墨竹三首·其二
作者：庞铸
朝代：金

瀰川急雨暗秋空，无限琅玕澹墨中。剑甲摐摐军十万，欲将貔虎战斜风。
夏日
作者：庞铸
朝代：金

富国才疏合自羞，清时无补但优游。只知钱向纸中裹，不信能教地上流。
山行绝句
作者：庞铸
朝代：金

四面云山玉作围，一川霜树锦为衣。翩翩数骑南冈下，傅粉王孙射鹿归。
山谷透绢帖
作者：庞铸
朝代：金

君不见李广射虎如射兔，霹雳一声石饮羽。又不见巨灵擘山如擘云，莲华万仞留掌痕。精神入物物乃尔，笔端有神亦如此。熙丰以来推善书，日下无双黄太史。胸中八法蟠虹霓，峨眉仙人容并驰。平生败笔冢累累，妙处不减磨崖碑。吕侯好古兼好异，与字分身作游戏。清潭错落印星璧，大泽纵横散龙蜕。又如汉宫粉黛争婵娟，倚风顾影影更妍。岂无硬黄官纸与临仿，画师写照非天然。吕侯之子今诗仙，传家以此为青毡。须防神物有时合，却逐六丁飞上天。
怀友
作者：庞铸
朝代：金

镜里衰颜失旧红，当年豪逸梦魂中。山城对月中秋夜，陇雁寄书西北风。遣兴与谁同酒盏，相思无处附诗筒。凭高想到消䰟处，落日无言水自东。
怀友
作者：庞铸
朝代：金
体裁：七言律诗

镜里衰颜失旧红，当年豪逸梦魂中。山城对月中秋夜，陇雁寄书西北风。遣兴与谁同酒盏，相思无处附诗筒。凭高想到消魂处，落日无言水自东。
晚秋登城楼二首
作者：庞铸
朝代：金

山势碧环合，溪光缟带明。牛羊成晚景，砧杵助秋声。酒薄人情废，官閒吏事生。天东归兴满，不为忆莼羹。落日危楼上，诗成只自哦。清商行老矣，红叶奈秋何。堕甑前非悟，跳丸去日多。功名犹诳我，未许著渔蓑。
晚秋登城楼二首·其一
作者：庞铸
朝代：金

山势碧环合，溪光缟带明。牛羊成晚景，砧杵助秋声。酒薄人情废，官閒吏事生。天东归兴满，不为忆莼羹。
晚秋登城楼二首·其二
作者：庞铸
朝代：金

落日危楼上，诗成只自哦。清商行老矣，红叶奈秋何。堕甑前非悟，跳丸去日多。功名犹诳我，未许著渔蓑。
景骨城驿中夜雨
作者：庞铸
朝代：金

画角边城莫，孤舂野水秋。一川霜树老，万叶雨声愁。自古谁青眼，劳生只白头。何时问渔父，容我一扁舟。
未开牡丹
作者：庞铸
朝代：金

国香半吐醉颜酡，炫耀春工已自多。爱惜不教催羯鼓，更浇卯酒看如何。
梨花
作者：庞铸
朝代：金

孤洁本无匹，谁令先众芳。花能红处白，月共冷时香。缟袂清无染，冰姿淡不妆。夜来清露底，万颗玉毫光。
洛阳怀古
作者：庞铸
朝代：金

草树萧条故苑荒，山川惨淡客魂伤。玉光照夜新开冢，剑气沈沙古战场。金谷更谁誇富丽，铜驼无处问兴亡。一尊且对春风饮，万事从来谷与臧。
漉酒图
作者：庞铸
朝代：金

我爱陶渊明，爱酒不爱官。弹琴但寓意，把酒聊开颜。自得酒中趣，岂问头上冠。谁作漉酒图，清风起毫端。露电出形似，神情想高閒。大似挥弦时，目送飞鸿难。袖中有东篱，开卷见南山。嗟予困尘土，青鬓时一斑。折腰尚未免，敢谓善闭关。望望孤云翔，羡羡飞鸟还。归田未有日，掩卷空长叹。
田器之燕子图·器之自叙云明昌丙辰予从军塞外合虏里山野舍荒凉难以状言春末有双燕亦巢此屋土人不之识屡欲捕之予曲为全护此燕昼出夜归予必开户待之忽一日飞止坐隅都无惊畏巧语移时不去予始悟明日秋社此鸟当归殆留别语也因作一诗赠之云几年塞外历崎危谁谓乌衣亦此飞朝向芦陂知有为莫投茅舍重相依君怜我处频迎语我忆君时不掩扉明日西风悲鼓角君应先去我何归此诗以细字写之为蜡丸系之燕足上明年四月予受代归又八年泰和甲子任潞州观察判官四月十二日偶坐廨舍之含翠堂忽双燕至一飞檐户间一上砚屏予谛视之系足蜡丸故在乃知此鸟盖往年赠诗者也因请同年庞君才卿画为图求诸公赋诗
作者：庞铸
朝代：金
体裁：古风

田君才略燕云客，少年累有安边策。悔从笔砚取功名，直要横驰沙漠北。塞垣春雪白皑皑，东风未放玄阴开。乌衣之国定何许，一双燕子能飞来。三年驿舍安西道，眼底莺花无梦到。忽见低飞入短檐，此身似向邯郸觉。君居海东我中原，相逢乃在穹庐前。天涯流落俱为客，感时念远空潸然。长安何限高高阁，昼夜风閒开翠幕。底事猜嫌不往依，甘从此地风沙恶。土人嗜肉无仁心，一生弋猎誇从禽。有巢幸稳勿浪出，汝身未必轻千金。朝来暮去益狎昵，物我相忘情意一。但怪重裘积渐添，元是西风催社日。须知音巧惟鷾鸸，忽来坐隅如告辞。我方留寓未归得，为君忍赋伤心诗。诗成自述聊为戏，系足封之亦无意。燕已归飞我未归，刁斗声中忽惊岁。旄头夜落妖氛收，嫖姚献凯归神州。玉关早喜班超入，北海不闻苏武留。君才经世宁终枉，幕府须贤来上党。别后归期两及瓜，人间秋燕日来往。沈沈官舍红芳稀，葛衣燕居澹忘机。忽闻巧语入檐户，大似相识来相依。一飞檐外窥庭树，一上屏山惊不去。解足分明得帛书，真是当年留别句。天生万物禽最微，固耶偶耶吾不知。古道益远交情醨，朝恩莫怨云迁移。当时握手悲别离，一旦富贵弃如遗。闻予燕歌应自疑，慎无示之嗔我讥。
花下
作者：庞铸
朝代：金

香满西园晓雨微，万红千翠自高低。若为常作庄周梦，飞向幽芳闹处栖。
雪谷晓装图
作者：庞铸
朝代：金

溪流咽咽山昏昏，前山后山同一云。天公谈笑玉雪喷，散为花蕊白纷纷。诗翁瘦马之何许，忍冻吟诗太清古。老奴寒缩私自语，作奴莫比诗奴苦。木僵石老鸟不飞，山路益深诗益奇。老奴忍笑怜翁痴，不知嗜好乃尔为。杨侯胸中富丘壑，醉里笔端驱雪落。因何不把此诗翁，画向草堂深处着。
按部南阳有赠
作者：康锡
朝代：金

鲁山佳政沾邻邑，白水欢谣见路人。县务清谈君自了，农郊夙驾我何勤。星河直上冰轮转，桃李前头玉树春。海㝢疲民望他日，草堂那得遽移文。
按部南阳有赠
作者：康锡
朝代：金
体裁：七言律诗

鲁山佳政沾邻邑，白水欢谣见路人。县务清谈君自了，农郊夙驾我何勤。星河直上冰轮转，桃李前头玉树春。海宇疲民望他日，草堂那得遽移文。
与李屏山饮燕市二首·其一
作者：张㲄
朝代：金
体裁：古风

日日饮燕市，人人识张胡。西山晚来好，饮酒不下驴。
与李屏山饮燕市二首·其二
作者：张㲄
朝代：金
体裁：古风

昨日上高楼，西山翡翠堆。今日上西楼，西山如死灰。想见屏山老，疗饥西山隈。餐尽西山色，高楼空崔嵬。
赋古镜
作者：张㲄
朝代：金
体裁：句

轩姿古镜黑如漆，锦华鳞皴秋雨湿。
戊戌二月中旬登稷山清榭
作者：张万公
朝代：金

问囚推案朝还暮，危坐不知春浅深。今日檐间看风色，一株红杏暗惊心。
蓦山溪·中州乐府
作者：张中孚
朝代：金

山河百二，自古关中好。壮岁喜功名，拥征鞍、雕裘绣帽。时移事改，萍梗落江湖，听楚语，厌蛮歌，往事知多少。苍颜白发，故里欣重到。老马省曾行，也频嘶、冷烟残照。终南山色，不改旧时青，长安道，一回来，须信一回老。
读天宝遗事
作者：张介
朝代：金

不但昨非今亦非，上皇骑马泪沾衣。曲江死后无忠谏，却忆词人秋雁飞。
下第
作者：张仲宣
朝代：金

主司头恼旧冬烘，更著书郎骨相穷。晓赋得官何足道，直须遮马困吴融。
戏题石鹿蜂猴画卷
作者：张仲宣
朝代：金

横槊将军马足尘，判花学士笔头春。功名果属丹青手，造物如何戏得人。
二月
作者：张公药
朝代：金

二月芳事何等好，南陌东城饶物华。春风无意管杨柳，晴日有心烘杏花。故山随分可娱老，宦游到处聊为家。梦归草堂捲疏箔，几点白鸥眠浅沙。
往鄜州
作者：张公药
朝代：金

出门旋复入崎岖，行路真将蜀道如。埽冻村童烧积叶，趁春田妇鬻新蔬。雪花被岸中流黑，云气涵山众壑虚。老子频年厌羊酪，故溪新绿正肥鱼。
许下三庚剧暑甚于他州怀思故乡峄山山水真清凉境界也感而作诗
作者：张公药
朝代：金

鲁东百里近，福地曰凫绎。千峰开玲珑，绝涧泻湍激。岱宗古独尊，象纬了不隔。此山许攀联，朝著有班秩。虚岩互霞蔚，秀石森玉立。泉声动环佩，林乐尽竽瑟。树老润饶菌，果熟香陨实。漱风松落花，泓雪崖溜蜜。木皲虎磨痒，沙迥鸟伸翮。竹叶若来往，桃源当甲乙。曾经晋人隐，喜脱尘䋄密。事往不记年，人说犹前日。我来官许下，触暑病逾剧。慢肤便枕簟，白汗沾巾帻。屡辍五夜眠，辄废中盘食。炎官令方虐，著意不怜客。语此作惆怅，可以知得失。遥知旧经行，云起水边石。平生二三子，相对坐横策。今世葛天民，何容挽之出。
许下三庚剧暑甚于他州怀思故乡峄山山水真清凉境界也感而作诗
作者：张公药
朝代：金
体裁：古风

鲁东百里近，福地曰凫绎。千峰开玲珑，绝涧泻湍激。岱宗古独尊，象纬了不隔。此山许攀联，朝著有班秩。虚岩互霞蔚，秀石森玉立。泉声动环佩，林乐尽竽瑟。树老润饶菌，果熟香陨实。漱风松落花，泓雪崖溜蜜。木皲虎磨痒，沙迥鸟伸翮。竹叶若来往，桃源当甲乙。曾经晋人隐，喜脱尘网密。事往不记年，人说犹前日。我来官许下，触暑病逾剧。慢肤便枕簟，白汗沾巾帻。屡辍五夜眠，辄废中盘食。炎官令方虐，著意不怜客。语此作惆怅，可以知得失。遥知旧经行，云起水边石。平生二三子，相对坐横策。今世葛天民，何容挽之出。
赋古松
作者：张圣予
朝代：金
体裁：七言律诗

蟠根蹙足怪虬藏，平顶摩云翠盖张。不怕雪霜侵玉瘦，却愁雷雨化龙骧。异材讵肯资梁栋，灵梦还能避斧斨。万古天风吹不老，岱宗山色共苍苍。
同新进士吕子成辈宴集状元楼
作者：张大节
朝代：金

鹦鹉新班宴杏园，不妨老鹤也乘轩。龙津桥上黄金榜，三见门生是状元。
㶏亭·其一
作者：张子和
朝代：金
体裁：七言绝句

学剑攻书两不成，年来踪迹愈如萍。而今㶏水无鱼钓，收拾纶竿海上行。
㶏亭·其三
作者：张子和
朝代：金
体裁：七言绝句

齿豁头童六十三，迩来衰病百无堪。旧游马上行人老，不似当初过汝南。
㶏亭·其二
作者：张子和
朝代：金
体裁：七言绝句

酷嗜医经五十年，野芹曾献紫宸前。而今憔悴西山下，更比文章不值钱。
游黄华
作者：张子权
朝代：金
体裁：七言绝句

溪流漱石振苍崖，林树号风吼怒雷。为谢山灵幸宽贳，漫郎投劾已归来。
甲申元日
作者：张子权
朝代：金
体裁：七言律诗

忆昔三朝侍紫宸，鸣鞘声送凤池春。繁华已逐流年逝，潦倒犹甘昔日贫。蓂历怕看惊换世，椒觞愁举痛思亲。异乡节物偏多感，但觉愁添白发人。
宿宝应
作者：张子羽
朝代：金

重岩烟霭合，宝閤春风暮。山深月影迟，坐久识归路。伊昔府中彦，征骖同夜驻。徂年能几时，变灭等轻雾。禅房伴茗饮，岂待酒中趣。卧来清不寐，瘦鹤惊宿露。黎明觅旧题，松间宛如故。
寿张和滑益之
作者：张子羽
朝代：金

理发秋庭趁夕阳，静中谁可共传觞。云横故国三年别，水绕孤村六月凉。病眼只贪书味永，渴心频梦橘奴香。鱼山早有终焉计，少日应容解印章。
游龙门访潜溪僧舍
作者：张子羽
朝代：金

入谷访精舍，钟声先远闻。阳光时翳竹，泉脉俄当门。山僧禁足久，瞑目诵微言。要知鹿台寺，但指山头云。策杖御栝西，幽兰秀荆榛。风烟浩难及，薄暮花纷纷。
中运使寄酒清明日到以诗谢之
作者：张孝纯
朝代：金

芳樽到日恰清明，似与嘉辰默计程。
拟助林园延胜赏，肯容桃李落繁英。
老来官爵浑无味，闲裏杯盘却有情。
见说使车临岱麓，倘能相过共飞觥。
中运使寄酒清明日到以诗谢之
作者：张孝纯
朝代：金
体裁：七言律诗

芳樽到日恰清明，似与嘉辰默计程。拟助林园延胜赏，肯容桃李落繁英。老来官爵浑无味，闲里杯盘却有情。见说使车临岱麓，倘能相过共飞觥。
挽张叔夜二首
作者：张孝纯
朝代：金

畴昔中朝士，簪绅仰令名。恩威彰辅郡，忠孝卫都城。许国志何壮，为山功莫成。西风故林道，萧瑟感秋声。季世遭奇祸，烦冤痛可论。交情伤死别，亲属恸遗言。空想还家梦，难招去国魂。一朝成万古，斜日下平原。
挽张叔夜二首·其一
作者：张孝纯
朝代：金
体裁：五言律诗

畴昔中朝士，簪绅仰令名。恩威彰辅郡，忠孝卫都城。许国志何壮，为山功莫成。西风故林道，萧瑟感秋声。
挽张叔夜二首·其二
作者：张孝纯
朝代：金
体裁：五言律诗

季世遭奇祸，烦冤痛可论。交情伤死别，亲属恸遗言。空想还家梦，难招去国魂。一朝成万古，斜日下平原。
即事
作者：张庭玉
朝代：金

乌鸢绕树山梨熟，蝴蝶穿花木槿开。赤脚城中借米去，苍头原上负薪来。
俊师定庵
作者：张建
朝代：金

渟泓石上泉，照我良是我。轻风一荡激，真态互掀簸。乃知求慧性，非戒定未可。道人此名庵，千劫付一坐。海月自澄明，天花任飞妥。吾生剧萍梗，万里信漂堕。湛然摩尼珠，坐受昏尘裹。何时陪远公，同社事香火。
凤凰岩
作者：张建
朝代：金

尽□□□□□兵，岐山无复凤凰鸣。何人更解驱顽石，飞向中原颂太平。
凤凰巗
作者：张建
朝代：金

尽□□□□□兵，岐山无復凤凰鸣。
何人更解驱顽石，飞向中原颂太平。
山中
作者：张建
朝代：金

林樱堕红珠，打着琴上弦。山人时一笑，爱此声琅然。
山村风雨图
作者：张建
朝代：金

雨昏山店望未见，风紧伞檐张不开。莫讶披图便成句，为曾行到此中来。
拟古十首
作者：张建
朝代：金

飞云何冉冉，高与日月齐。中有两仙人，盛服持玉圭。我欲从之游，天险不可跻。邈焉望不及，短日西山西。客从岳顶来，贻我松粉黄。为言服之久，身轻欲飞翔。我尝淡无味，我嗅寂无香。还君三太息，世好方膏粱。枯桑依颓垣，摧折生理微。剥我枝间叶，备君身上衣。叶尽谁复顾，栖鸟来亦稀。君看牡丹丛，日日笙歌围。青青河滨柳，柯叶柔且妍。一从智巧萌，戕贼为柸棬。器成岂不佳，天质失自然。争如河堤上，濯濯披春烟。石泉何清泠，中有九节蒲。蒲性本孤洁，不受滓秽污。一移入城市，生意寄泥淤。翠叶日焦卷，不霜而自枯。寄言守静者，勿涉奔竞途。庭前兰蕙窠，三年种不成。门外旱蒺藜，一旦还自生。第恐伤我足，锄去根与萌。如何一雨后，走蔓复纵横。有客曳长裾，袖刺谒高闳。低头拜阍者，始得通姓名。主人果厚眷，开宴海陆并。顾必承彼颜，语必顺彼情。不如茅檐下，饱我藜藿羹。菶菶峄山桐，一树十二枝。枝分十二律，所指各不移。胡为师襄子，独谓东南奇。一律不可阙，一枝不可遗。谁能以此意，说似典乐夔。美人何荧荧，颜若苕之英。绝世而独立，一顾倾人城。三星正当户，俟我亦在庭。之子无良媒，不敢犯露行。丘中有一士，颜貌清且癯。缊袍仅蔽体，蔬饭不满盂。时出蓬荜门，鼓腹歌黄虞。不知何所得，矫首望八区。
拟古十首·其一
作者：张建
朝代：金

飞云何冉冉，高与日月齐。中有两仙人，盛服持玉圭。我欲从之游，天险不可跻。邈焉望不及，短日西山西。
拟古十首·其七
作者：张建
朝代：金

有客曳长裾，袖刺谒高闳。低头拜阍者，始得通姓名。主人果厚眷，开宴海陆并。顾必承彼颜，语必顺彼情。不如茅檐下，饱我藜藿羹。
拟古十首·其三
作者：张建
朝代：金

枯桑依颓垣，摧折生理微。剥我枝间叶，备君身上衣。叶尽谁复顾，栖鸟来亦稀。君看牡丹丛，日日笙歌围。
拟古十首·其九
作者：张建
朝代：金

美人何荧荧，颜若苕之英。绝世而独立，一顾倾人城。三星正当户，俟我亦在庭。之子无良媒，不敢犯露行。
拟古十首·其二
作者：张建
朝代：金

客从岳顶来，贻我松粉黄。为言服之久，身轻欲飞翔。我尝淡无味，我嗅寂无香。还君三太息，世好方膏粱。
拟古十首·其五
作者：张建
朝代：金

石泉何清泠，中有九节蒲。蒲性本孤洁，不受滓秽污。一移入城市，生意寄泥淤。翠叶日焦卷，不霜而自枯。寄言守静者，勿涉奔竞途。
拟古十首·其八
作者：张建
朝代：金

菶菶峄山桐，一树十二枝。枝分十二律，所指各不移。胡为师襄子，独谓东南奇。一律不可阙，一枝不可遗。谁能以此意，说似典乐夔。
拟古十首·其六
作者：张建
朝代：金

庭前兰蕙窠，三年种不成。门外旱蒺藜，一旦还自生。第恐伤我足，锄去根与萌。如何一雨后，走蔓复纵横。
拟古十首·其十
作者：张建
朝代：金

丘中有一士，颜貌清且癯。缊袍仅蔽体，蔬饭不满盂。时出蓬荜门，鼓腹歌黄虞。不知何所得，矫首望八区。
拟古十首·其四
作者：张建
朝代：金

青青河滨柳，柯叶柔且妍。一从智巧萌，戕贼为柸棬。器成岂不佳，天质失自然。争如河堤上，濯濯披春烟。
杂诗二首
作者：张建
朝代：金

瓦瓶担山泉，石鼎煮岩菊。燎以松桂枝，清芬满茅屋。踏雪寻梅花，雪梅同一色。不是暗香来，梅花寻不得。
杂诗二首·其一
作者：张建
朝代：金

瓦瓶担山泉，石鼎煮岩菊。燎以松桂枝，清芬满茅屋。
杂诗二首·其二
作者：张建
朝代：金

踏雪寻梅花，雪梅同一色。不是暗香来，梅花寻不得。
梨花
作者：张建
朝代：金

蠹树枝高茁朵稠，嫩苞开破雪搓毬。碎粘粉紫须齐吐，润卷丹黄叶半抽。月影晓窗留好梦，雨声深院锁清愁。琼胞已实香犹在，散入长安卖酒楼。
渔父词 其二 赋胡直之溪桥莲塘二首
作者：张建
朝代：金
体裁：词

拂拂轻风漾翠澜，粉煤新扑小荷盘。塘水涨，岸痕漫，草阁临流五月寒。
渔父词 赋胡直之溪桥莲塘二首 其一
作者：张建
朝代：金
体裁：词

溪桥脚下水平分，桥柱萍粘浪打痕。天向晚，日搀昏，两簇青烟断岸村。
渔父词·其二
作者：张建
朝代：金

拂拂轻风漾翠澜，粉媒新扑小荷盘。塘水涨，岸痕漫，草阁临流五月寒。
渔父词·赋胡直之溪桥莲塘二首
作者：张建
朝代：金

溪桥脚下水平分，桥柱萍粘浪打痕。天向晚，日搀昏，两簇青烟断岸村。拂拂轻风漾翠澜，粉媒新扑小荷盘。塘水涨，岸痕漫，草阁临流五月寒。
答华阴宋先觉
作者：张建
朝代：金

云台清集忆当年，诗笔逢君厌老拳。后会邈如千里远，壮怀不似十年前。风帘摇曳桥南酒，烟树溟濛渭北天。咫尺灵山飞不到，梦魂长绕玉？莲。
答华阴宋先觉
作者：张建
朝代：金
体裁：七言律诗

云台清集忆当年，诗笔逢君厌老拳。后会邈如千里远，壮怀不似十年前。风帘摇曳桥南酒，烟树溟濛渭北天。咫尺灵山飞不到，梦魂长绕玉𡶶莲。
送张子玉
作者：张建
朝代：金

渭水玻璃碧，秦山剑戟明。秋光如我瘦，行色与君清。蝉嘒西风柳，鸦翻落日城。归舟幸无物，且莫苦贪程。
送王主簿还乡
作者：张建
朝代：金

笑君习气只书生，薄有归装亦自清。瘦仆担诗双笼重，羸牛引轭一车轻。长亭已过那知远，别酒犹多未忍倾。记取明年断肠处，玉梨花底月三更。
送贺彦淳还南邠
作者：张建
朝代：金

玉峰明灭暮云边，默计归程约半千。襁负尚怜灵照幼，家贫赖有孟光贤。临岐泪眼三年别，夹路风槐六月天。伫立望君西去远，夕阳村落起孤烟。
韩信庙
作者：张建
朝代：金

一檄风驰万垒降，当时意趣已难量。既能归汉识真主，何必下齐求假王。将幄深严岩树碧，门旌摇曳岭云黄。我诗责备春秋法，胜把君侯美处扬。
石淙
作者：张彀
朝代：金

颍水洗馀高士耳，是非犹恐污人牛。区区武媚何为者，水上磨崖纪宴游。
叔能见过
作者：张德直
朝代：金

度岭千峰阔，沿溪一径微。山寒花发晚，村迥客来稀。强饮酬佳节，悲歌送夕晖。平生爱欢聚，衰病与心违。
题天坛二首·其一
作者：张旻
朝代：金
体裁：七言绝句

亲传君命下丹墀，渡水穿云入翠微。王母洞投龙简日，翩翩鹤驾彩云飞。
题天坛二首·其二
作者：张旻
朝代：金
体裁：七言绝句

皇都别后陟天坛，坛上焚香祝万安。喜遇仙灯昭瑞应，不妨良夜倚阑看。
宴会成趣园诗
作者：张昌祚
朝代：金
体裁：古风

贵富不可怙，人多蹈危机。清閒乃仙分，尘世得者稀。高哉隐君子，不官无昨非。城阴园日涉，松茂竹围肥。谈棋林樾映，侑酒花枝围。文雉乐山泽，樊中宁肯祈。嗟予官两纪，补益无纤微。三径亦奚暇，家窘亲朋讥。空为慕遐躅，漫赋渊明归。
中秋雨夕呈君美
作者：张本
朝代：金

怪得秋云不肯晴，天公为惜此杯倾。无边清景关人意，多事西风送雨声。桂树婆娑辜胜赏，桐枝点滴厌残更。殷勤朝镜休重揽，白发星星又几茎。
九日月中对菊同禧伯郎中赋六首
作者：张本
朝代：金

花上清光花下阴，素娥惜此万黄金。一杯寒露三更后，谁信幽人更苦心。九日馀香伴月明，一觞亦足畅幽情。青楼夜半琵琶语，不说人间有此清。子山牢落去江南，赋主悲哀尚一堪。只恐秋天闻亦苦，并催红雨下霜岩。病䰟招得未浑全，瞑倚秋屏岂是禅。一梦忽成霜蝶去，草深三径若为眠。鬼化斯文念贾生，精神雕琢坐寒更。一书草就浑衣卧，恨杀东方不肯明。龙山戏马赏秋光，多少新诗入锦囊。磨灭英雄岂胜数，千年依旧一花香。
九日月中对菊同禧伯郎中赋六首·其一
作者：张本
朝代：金

花上清光花下阴，素娥惜此万黄金。一杯寒露三更后，谁信幽人更苦心。
九日月中对菊同禧伯郎中赋六首·其三
作者：张本
朝代：金

子山牢落去江南，赋主悲哀尚一堪。只恐秋天闻亦苦，并催红雨下霜岩。
九日月中对菊同禧伯郎中赋六首·其二
作者：张本
朝代：金

九日馀香伴月明，一觞亦足畅幽情。青楼夜半琵琶语，不说人间有此清。
九日月中对菊同禧伯郎中赋六首·其五
作者：张本
朝代：金

鬼化斯文念贾生，精神雕琢坐寒更。一书草就浑衣卧，恨杀东方不肯明。
九日月中对菊同禧伯郎中赋六首·其四
作者：张本
朝代：金

病䰟招得未浑全，瞑倚秋屏岂是禅。一梦忽成霜蝶去，草深三径若为眠。
九日月中对菊同禧伯郎中赋六首·其四
作者：张本
朝代：金
体裁：七言绝句

病魂招得未浑全，瞑倚秋屏岂是禅。一梦忽成霜蝶去，草深三径若为眠。
哀江南·其三
作者：张本
朝代：金
体裁：七言绝句

龙山戏马赏秋光，多少新诗入锦囊。磨灭英雄岂胜数，千年依旧一花香。
寄弟
作者：张本
朝代：金

离离丘垄田，郁郁霜露思。相隔二十年，旦暮一何悲。中途涉万里，天幸复来归。燕安此怀居，愧彼神与祗。叔兮孝且友，见义能不疑。上念先茔孤，亦闵乃兄痴。护丧营大葬，勤苦我所知。昨朝尺书来，殷勤咸及兹。灯下展转读，涕泪沾裳衣。父祔失临穴，子焉庸我为。我非羽毛寄，饱食冥然飞。田居有素怀，行当事畬菑。与子奉遗祀，没身以为期。
得王子正书
作者：张本
朝代：金

晨鹊何处来，飞鸣向前除。故人在天涯，遗我尺素书。为言长相思，梦寐同所居。所居亦靡他，上论揖让初。觉来独怆然，淡月留太虚。蹇予临末路，世味皆泊如。一学未敢辍，尚念客气锄。切磋与琢磨，政恐朋友疏。自从吾子东，门乏长者车。发挥天人奥，大辩孰起予。丹阳何高明，吾子昔所庐。南轩拂翠筠，北潭照红蕖。蝗害非不虐，子食岂无馀。滦江固自佳，何堪曳长裾。春风旦夕至，归哉莫踟蹰。
梁都运斗南新居落成
作者：张本
朝代：金

购材燕市中，作室何翘翘。老手为拮据，百日不敢骄。室成仅容膝，勃溪益无聊。云胡写予怀，惟是风雨宵。先生名大夫，黼衣华四朝。枫堂接桂室，燕处俱逍遥。新筑诚琐兮，贫饮称一瓢。居之不自陋，无乃壮志消。孰知君子心，一念恒万朝。滔滔宁我盈，凛凛不我凋。处乐及处约，所以长嚣嚣。里社来落成，贱子亦见招。槃餐无兼味，至乐等闻韶。我独何人斯，永惟德音昭。日居及月诸，维此心摇摇。
初夏
作者：张楫
朝代：金

小园绿笋间朱樱，点缀年华似有情。露浥葛巾晨气润，风随竹簟晚凉生。閒窥黠鼠潜身处，静厌飞蚊绕鬓声。安得冷泉幽石畔，解衣盘礴树阴清。
失调名·赠梁梅
作者：张楫
朝代：金

谁知幽谷里，真有寿阳妆。
客中
作者：张楫
朝代：金

绛唇花不语，青眼柳初眠。尘去寻芳马，香来载酒船。归期仍雁后，野兴已鸥边。惆怅无家客，春风又一年。
秋兴
作者：张楫
朝代：金

飘零千里道，牢落半生愁。残月如新月，今秋似去秋。露浓花气重，风细竹声幽。何日清溪上，烟蓑一钓舟。
莲实
作者：张楫
朝代：金

水妃擎出绀珠囊，玉笋彫槃喜乍尝。肤白已搀新藕嫩，心青犹带小荷香。斗馀翠鸟零珍羽，飞尽黄蜂露蜜房。口腹累人良可笑，此身便欲老江乡。
春溪一首
作者：张汝霖
朝代：金

黯黯春愁底处消，小桃无语半含娇。东风不管前溪水，暖绿溶溶拍画桥。
感怀一首
作者：张温
朝代：金

弥月不出门，出门沙涨东风昏。老树摆撼轰雷奔，鬼物叫啸山前村。侨居客子惊心魂，归来绕屋寻兰荪。兰荪落索灵苗髡，主人醉倒老瓦盆，衣袖半带淋漓痕。芸芸萧艾同归根，天生天杀何怨恩。糟床与翁共清浑，绝胜被发叫帝阍。
致仕作
作者：张温
朝代：金
体裁：七言律诗

病身衰退谢明朝，北洞閒眠昼寂寥。十亩晚禾烟冉冉，一林修竹雨潇潇。黑花遮眼秋不落，白雪扑头春未消。世事悠悠吾老矣，一壶浊酒且逍遥。
秋夜
作者：张琚
朝代：金

人与年华老，愁兼节物双。高风梧堕砌，久雨竹侵窗。客簟悲秋卧，僧钟数夜撞。更堪衰鬓影，萧䬃照寒釭。
秋夜
作者：张琚
朝代：金
体裁：五言律诗

人与年华老，愁兼节物双。高风梧堕砌，久雨竹侵窗。客簟悲秋卧，僧钟数夜撞。更堪衰鬓影，萧飒照寒釭。
移河中
作者：张琚
朝代：金

耕战连年废，吾知有此行。条山犹在眼，渭水若为情。饱肉豺狼喜，倾巢燕雀惊。西楼今夜月，愁绝是空城。
游栖岩寺
作者：张瓒
朝代：金

林表招人白塔明，竹间兰芷石泉清。惠崇水墨西轩景，烟带平芜水带城。
送侯道士
作者：张瓛
朝代：金

十年走南北，黄尘污人衣。翩翩夜啼乌，一枝无可依。问君何所如，凫舄东南飞。恨我不得往，失脚阱与机。从君知不能，一笑人间非。何水无蒲鱼，何山无蕨薇。终当拂衣去，往叩云山扉。
南城
作者：张秦娥
朝代：金
体裁：古风

坡头望西山，秋意已如许。云影渡江来，霏霏半空雨。长吟伐木诗，停立以望子。日暮飞鸟归，门前长春水。
远山
作者：张秦娥
朝代：金
体裁：五言绝句

秋水一抹碧，残霞几缕红。水云霞尽处，隐隐两三峰。
采菱舟
作者：张秦娥
朝代：金
体裁：五言绝句

散策下松亭，水清鱼可数。却上采菱舟，乘风过南浦。
万宁宫朝回
作者：张翰
朝代：金

宿雨初收变晓凉，宫槐恰得几花黄。鹊传喜语留鞘尾，泉打空山辊鞠场。已觉云林非俗境，更从衣袖得天香。太平朝野欢娱在，不到莲塘有底忙。
再过回公寺
作者：张翰
朝代：金

山州风土极边头，二十年中复此游。青鬓已随人事改，碧溪犹绕寺门流。轻寒剪剪侵驼褐，小雪霏霏入蜃楼。为问劳生几时了，不成长抱异乡愁。
奉使高丽过平州馆
作者：张翰
朝代：金

昨日龙泉已自奇，一峰寒翠压檐低。兼并未似平州馆，屋上层峦屋下溪。
赠石德固
作者：张翰
朝代：金

西湖之月清无尘，橘中之乐犹避秦。向来所见止此耳，渠亦岂是真知津。如君眼孔乃许大，万事付之尘甑堕。儿能诗书又肯播，著脚世间看踏破。青巾玉带桃李花，日斜空望紫云车。布衣谁识隐君子，一马㿉然何处家。
金郊驿
作者：张翰
朝代：金

山馆萧然尔许清，二更枕簟觉秋生。西窗大好吟诗处，听了松声又雨声。
九日
作者：张著
朝代：金

雨沐天容霁欲流，好山誇翠出墙头。黄花憔悴东篱晚，一段陶家冷淡秋。
紫泉亭
作者：张著
朝代：金
体裁：七言绝句

西风禾黍乱苍黄，满眼秋山冷翠长。一片白云携雨去，人家篱落半斜阳。
雨后
作者：张著
朝代：金

西风无意嫪纤云，埽尽千峰雨脚痕。一片秋光清似水，家家空翠满柴门。
右丞文献公所画张果像
作者：张行中
朝代：金

古来人物画为难，惊见仙公树石间。莫把丹青名右相，太平勋业在人寰。
六月二十九日北宫朝回
作者：张行简
朝代：金

疏柳衰荷又一时，清波飞叶梦灵芝。年年踏尽溪边路，不觉吴霜点鬓丝。
酬郭光秀才
作者：张行简
朝代：金

畴昔君来事已睽，岂知今我又羁栖。波臣傥不辞升斗，鹄卵终当遇鲁鸡。
题子端雪溪小隐图
作者：张行简
朝代：金

出处皆天岂自由，仙标终合冠鳌头。不妨貌取黄华景，时向铃斋作卧游。
挽刘云卿
作者：张邦直
朝代：金
体裁：五言律诗

桃李双凫舄，风霜一豸冠。才华惊世易，勋业到头难。白日空金马，青天下玉棺。传家有贤子，文或似欧韩。
中運使寄酒清明日到以詩謝之
作者：張孝純
朝代：金

芳樽到日恰清明，似與嘉辰默計程。
擬助林園延勝賞，肯容桃李落繁英。
老來官爵渾無味，閑裏杯盤卻有情。
見說使車臨岱麓，倘能相過共飛觥。
挽張叔夜二首·其一
作者：張孝純
朝代：金

疇昔中朝士，簪紳仰令名。
恩威彰輔郡，忠孝衛都城。
許國志何壯，爲山功莫成。
西風故林道，蕭瑟感秋聲。
挽張叔夜二首·其二
作者：張孝純
朝代：金

季世遭奇禍，煩冤痛可論。
交情傷死別，親屬慟遺言。
空想還家夢，難招去國魂。
一朝成萬古，斜日下平原。
鳳凰巗
作者：張建
朝代：金

盡□□□□□兵，岐山無復鳳凰鳴。
何人更解驅頑石，飛向中原頌太平。
后唐明宗庙
作者：徐世隆
朝代：金
体裁：七言律诗

徽陵当日拯残唐，五季之间号小康。因兽害田秋罢猎，为民求主夜焚香。八年功德丹青在，千古明灵祭祀长。欲识此邦遗爱事，庙槐人敬似甘棠。
寄天倪子
作者：徐世隆
朝代：金
体裁：七言绝句

父居郓府有牛膝，子倅泰山无鹿茸。寄与天倪怜老病，足痿手战更头风。
挽文丞相
作者：徐世隆
朝代：金
体裁：七言律诗

大元不杀文丞相，君义臣忠两得之。义似汉皇封齿日，忠于蜀将斫颜时。乾坤日月华夷见，海岭风霜草木知。只恐史官编不尽，老夫和泪写新诗。
纪梦
作者：徐世隆
朝代：金
体裁：五言律诗

我梦天倪子，同登日观峰。骨彊清似鹤，步健老犹龙。方外无官府，堂中有岱宗。仙闾真福地，杖屦会相从。
胡氏杀虎歌
作者：徐世隆
朝代：金
体裁：古风

滨州浡海县，兵籍有刘平。其妻曰胡氏，艰险常同经。起赴零阳戍，仍辇两儿行。暮宿沙河岸，忽闻啸风声。一虎蹲其间，视平若孩婴。吞臂曳之去，胡氏跃且惊。走逐十馀步，掣足与虎争。急呼儿取刀，屠虎肝肠倾。虎毙平脱口，扶归季阳城。一支骨已碎，三日目乃瞑。夫殁入黄泉，妇哭入青冥。风云变黯澹，禽鸟为悲鸣。帅府取皋比，列状达省庭。庭庭状其义，复户仍免征。旌表见国政，激劝通人情。大哉夫妇恩，直与生死并。死同葬虎腹，生同食虎羹。谁谓荆钗辈，乃有如此英。班班古列女，好事多丹青。宜将杀虎传，题编家家屏。
蒿里
作者：徐世隆
朝代：金
体裁：七言律诗

世传蒿里蹑灵魂，庙宇烧残敝复新。七十五司阴□□，□千馀里远祠人。天神志似张华博，地狱图如道子真。积少成多能事毕，泰山元不厌微尘。
送天倪子还泰山
作者：徐世隆
朝代：金
体裁：七言律诗

九十行年发未华，道人风骨饱烟霞。洞天福地二千里，神府仙闾第一家。牛膝药灵斟美酝，兔豪盏净啜芳芽。隐居自爱陶弘景，莫作山中宰相誇。
龙门
作者：徐好问
朝代：金

疏凿而来道路通，行人万古翠微中。南山山寺题诗满，一字何曾到禹功。
华清宫
作者：惠吉
朝代：金
体裁：七言绝句

开元已在太平基，天宝何缘遽致衰。应是用人终始异，温泉呜咽漫含悲。
骊山
作者：惠吉
朝代：金
体裁：七言律诗

唐祚方当七叶兴，侈心一动事华清。峰峦花木千重秀，楼阁云霄万丈平。赐浴但闻专宠幸，信谗不复用贤明。直教兵震渔阳地，破碎霓裳羯鼓声。
望海潮·从军舟中作
作者：折元礼
朝代：金

地雄河岳，疆分韩晋，潼关高压秦头。山倚断霞，江吞绝壁，野烟萦带沧洲。虎旆拥貔貅。看阵云截岸，霜气横秋。千雉严城，五更残角月如钩。西风晓入貂裘。恨儒冠误我，却羡兜鍪。六郡少年，三关老将，贺兰烽火新收。天外岳连楼。想断云横晓，谁识归舟。剩着黄金换酒，羯鼓醉凉州。
望海潮·凯旋舟次​
作者：折元礼
朝代：金
体裁：词

地雄河岳，​疆分韩晋，​潼关高压秦头。​山倚断霞，​江吞绝壁，​野烟萦带沧洲。​虎旆拥貔貅。​看阵云截岸，​霜气横秋。​千雉严城，​五更残角月如钩。​
西风晓入貂裘。​恨儒冠误我，​却羡兜鍪。六郡少年，三关老将，贺兰烽火新收。​天外岳莲楼。​挂几行雁字，​指引归舟。​正好黄金换酒，​羯鼓醉《凉州》。​
望海潮·地雄河岳
作者：折元礼
朝代：金

地雄河岳，疆分韩晋，
潼关高压秦头。
山倚断霞，江吞绝壁，
野烟萦带沧州。
虎旆拥貔貅。
看阵云截岸，霜气横秋。
千雉严城，五更残角月如钩。
西风晓入貂裘，
恨儒冠误我，却羡兜鍪。
六郡少年，三明老将，
贺兰烽火新收。
天外岳莲楼。
想断云横晓，谁识归舟？
剩着黄金换酒，羯鼓醉凉州。
中秋无月
作者：敏之
朝代：金

佳辰无物慰相思，先赏空吟昨夜诗。莫怪更深仍坐待，密云或有暂开时。
读裕之弟诗藁有莺声柳巷深之句漫题三诗其后
作者：敏之
朝代：金

阿翁醉语戏儿痴，说著蝉诗也道奇。吴下阿蒙非向日，新篇争遣九泉知。莺藏深树只闻声，不著诗家画不成。惭愧阿兄无好语，五言城下把降旌。传家诗学在诸郎，剖腹留书死敢忘。背上锦囊三箭在，直须千古说穿杨。
读裕之弟诗藁有莺声柳巷深之句漫题三诗其后·其一
作者：敏之
朝代：金
体裁：七言绝句

阿翁醉语戏儿痴，说著蝉诗也道奇。吴下阿蒙非向日，新篇争遣九泉知。
读裕之弟诗藁有莺声柳巷深之句漫题三诗其后·其三
作者：敏之
朝代：金

传家诗学在诸郎，剖腹留书死敢忘。背上锦囊三箭在，直须千古说穿杨。
读裕之弟诗藁有莺声柳巷深之句漫题三诗其后·其二
作者：敏之
朝代：金

莺藏深树只闻声，不著诗家画不成。惭愧阿兄无好语，五言城下把降旌。
题江村风雨图
作者：敏之
朝代：金

渡口舟横水拍空，墨云倾雨树号风。江山不到红尘眼，半幅烟绡想像中。
上册宝宫县静宁之曲
作者：无名氏
朝代：金
体裁：四言诗

日卜其吉，承祀孔肃。广号追崇，孝心克笃。于乎悠哉，来思睟穆。宝册既陈，委于宗祝。
世宗大钧之曲
作者：无名氏
朝代：金
体裁：四言诗

神之来思，甫登于堂。祼圭有瓒，秬鬯芬芳。巍巍先功，启祐无疆。万年肆祀，孝心不忘。
世祖大武之曲
作者：无名氏
朝代：金
体裁：四言诗

于皇先王，昭假于天。长驾远驭，麾斥无前。王业犹生，孙谋有传。圆坛展礼，敢先告虔。
世祖大武之曲
作者：无名氏
朝代：金
体裁：四言诗

桓桓武功，天监其明。惟威震叠，惟德绥宁。神策无遗，鸿图以兴。曾孙孝祀，遹昭厥成。
举酒万寿无疆之曲
作者：无名氏
朝代：金
体裁：四言诗

上帝眷命，纯休滋至。诞膺洪宝，光临大器。称觞对扬，嵩岳万岁。其宁惟永，无疆卜世。
举酒万寿无疆之曲
作者：无名氏
朝代：金
体裁：四言诗

四海太平，吾皇之功。群臣对扬，诞受鸿名。霞觞琼腴，君王乐岂。皇天垂休，万寿无极。
举酒奏万寿无疆之曲
作者：无名氏
朝代：金
体裁：四言诗

圣德懋昭，民归天祐。煌煌金书，典册光受。备乐在庭，八音谐奏。群公捧觞，天子万寿。
亚终献升坛太蔟宫咸宁之曲
作者：无名氏
朝代：金
体裁：四言诗

卓彼嘉坛，奠玉方泽。百辟祗肃，八音纯绎。祀事孔明，柔祇感格。
亚终献和宁之曲
作者：无名氏
朝代：金
体裁：四言诗

金石和奏，豆笾惟丰。祠官奉事，齐敬精衷。笙吟伊浦，鹤驻缑峰。是保是飨，灵德无穷。
亚终献宫县肃宁之曲
作者：无名氏
朝代：金
体裁：四言诗

于皇宗祊，朝献维时。芬芬酒醴，棣棣威仪。诚则有馀，神之格思。神孙千亿，神其相之。
亚终献宫县黄钟宫咸宁之曲
作者：无名氏
朝代：金
体裁：四言诗

扫地南郊，天神以俟。于皇君在，克禋克祀。交于神明，玄酒陶器。诚心靖纯，非贵食味。
亚终献无射宫仪坤之曲
作者：无名氏
朝代：金
体裁：四言诗

嘉羞实俎，高张在庭。申献合礼，坤德仪刑。神其是听，用鬯清明。清明既鬯，来享来宁。
亚终献无射宫肃宁之曲
作者：无名氏
朝代：金
体裁：四言诗

涓辰之休，昭祀惟恭。威仪陟降，惟礼是从。笾豆静嘉，于论鼓钟。惟皇受祉，监斯德容。
册使入门昌宁之曲
作者：无名氏
朝代：金
体裁：四言诗

在天成象，焕乎前星。惟圣时宪，典礼以行。一人有庆，万邦以贞。社稷之福，寖昌寖明。
册宝入门天保报上之曲
作者：无名氏
朝代：金
体裁：四言诗

穆穆元圣，天迪子保。相维臣工，以奏丕号。扬于路朝，玉牒神宝。于万斯年，吾君寿考。
册宝入门奏天保报上之曲
作者：无名氏
朝代：金
体裁：四言诗

四方既平，功归圣明。定功巍巍，丕享鸿名。股肱良哉，揄扬元首。储精优游，南山等寿。
册宝入门奏昌宁之曲
作者：无名氏
朝代：金
体裁：四言诗

羽卫充庭，淑旂徽章。礼仪具举，涓辰以良。相我内训，来仪椒房。亿万斯年，邦家之光。
册宝初行奏和宁之曲
作者：无名氏
朝代：金
体裁：四言诗

四方攸同，昭哉成功。时和年丰，诸福来崇。英声昭腾，和气充塞。于乎皇王，维寿时亿。
初献升殿夹钟宫嘉宁之曲
作者：无名氏
朝代：金
体裁：四言诗

假哉神宫，神宫有侐。惟时吉蠲，登升翼翼。歌钟锵煌，笙磬翕绎。于昭肃恭，灵釐来格。
初献升殿夹钟宫嘉宁之曲
作者：无名氏
朝代：金
体裁：四言诗

济济在庭，祗荐有序。雍容令仪，旋规折矩。爰徂于基，鸣佩接武。敬恭神明，来宁来处。
初献升殿夹钟宫承安之曲
作者：无名氏
朝代：金
体裁：四言诗

有腯斯牲，有馨斯齐。美哉洋洋，升降以礼。礼容既庄，乐亦谐止。神之格思，式歆明祀。
初献升降殿仲吕宫嘉宁之曲
作者：无名氏
朝代：金
体裁：四言诗

有来肃肃，登降以敬。粲粲袨服，锵锵佩声。金石节奏，既协且平。其仪不忒，乃终有庆。
初献奠玉币太蔟宫亿宁之曲
作者：无名氏
朝代：金
体裁：四言诗

礼行方泽，文物备举。惟皇地祇，昭格来下。奠瘗玉帛，纯诚内著。神保是享，陟降斯祜。
初献盥洗夷则宫肃宁之曲
作者：无名氏
朝代：金
体裁：四言诗

神无常享，时歆精诚。惟诚惟洁，感通神明。先事盥洁，注兹清泠。巾篚既奠，尊彝荐馨。
初献盥洗宫县无射宫肃宁之曲
作者：无名氏
朝代：金
体裁：四言诗

祀事之大，齐栗为先。洁精以献，沃盥于前。既灌以升，乃荐豆笾。神其感格，歆于吉蠲。
初献盥洗无射宫肃宁之曲
作者：无名氏
朝代：金
体裁：四言诗

时祀有章，礼备乐举。爰洁其盥，亦丰其俎。俯仰升降，中规中矩。神其来格，百福是与。
初献盥洗无射宫肃宁之曲
作者：无名氏
朝代：金
体裁：四言诗

酌彼行潦，维挹其清。洁齐以祀，祀事昭明。显允辟公，沃盥乃升。神之至止，歆于克诚。
升自西阶登歌奏夹钟宫嘉宁之曲
作者：无名氏
朝代：金
体裁：四言诗

国有太宫，合食以礼。跻阶肃肃，降陛济济。锵然纯音，节乃容止。神之格思，永绥福履。
受册奏坤宁之曲
作者：无名氏
朝代：金
体裁：四言诗

风化之始，由于壸闱。礼文斯备，爰正坤仪。维顺以慈，俪圣同德。则百斯男，垂统无极。
司徒奉俎奏夷则宫丰宁之曲
作者：无名氏
朝代：金
体裁：四言诗

馨我黍稷，洁我牲牷。降升有节，荐是吉蠲。工祝致告，威仪肃然。神之吊矣，元吉其旋。
司徒奉俎无射宫丰宁之曲
作者：无名氏
朝代：金
体裁：四言诗

宫庭枚枚，钟磬喤喤。既仪圭鬯，既奠膋芗。齐庄奉馈，笾豆大房。灵之右飨，流庆无疆。
司徒引俎宫县无射宫丰宁之曲
作者：无名氏
朝代：金
体裁：四言诗

维牲维牺，斋明致祠。我将我享，吉蠲奉之。博硕肥腯，神嗜为宜。千秋歆此，永绥黔黎。
司徒捧俎宫县无射宫丰宁之曲
作者：无名氏
朝代：金
体裁：四言诗

陈其牺牲，惟纯与精。苾芬孝祀，于昭克诚。不疾瘯蠡，或剥或亨。洋洋在上，以交神明。
司徒迎俎宫县黄钟宫丰宁之曲
作者：无名氏
朝代：金
体裁：四言诗

穆穆皇皇，天子躬祀。群臣相之，罔不敬止。俎豆毕陈，物其嘉矣。馨香始升，明神燕喜。
后出阁奏顺宁之曲
作者：无名氏
朝代：金
体裁：四言诗

天立厥配，任姒比隆。母仪四海，化行六宫。日月并明，乾坤合德。于万斯年，作俪宸极。
大定七年七月上册宝皇帝将升御座宫县乐太蔟宫泰宁之曲
作者：无名氏
朝代：金
体裁：四言诗

德隆帝位，承天而兴。侯邦来庭，民居安宁。归美以报，传之无极。鸿名徽称，寿时万亿。
大定三年十月祫享回銮采茨导引曲皆用应钟宫
作者：无名氏
朝代：金
体裁：五言律诗

太宫崇烈考，大礼庆初成。綵仗回云步，天阶严跸声。舜宫合至孝，周颂咏维清。介福应穰简，欢交万国情。
大定三年十月追上睿宗册宝应钟宫显宁之曲
作者：无名氏
朝代：金
体裁：四言诗

天开休运，积仁而昌。命兹昭考，敢忘显扬。上仪肇举，涓日之良。来格来享，惠我无疆。
大定二十七年三月册皇太孙皇帝将升御座宫县泰宁之曲
作者：无名氏
朝代：金
体裁：四言诗

上天丛休，申锡祚胤。孙谋有贻，临轩体正。煌煌上仪，欣欣众听。隆我邦本，无疆惟庆。
大定八年正月册皇太子皇帝将升御座宫县洪宁之曲
作者：无名氏
朝代：金
体裁：四言诗

会朝清明，临轩备礼。天威皇皇，臣工济济。于昭元良，膺兹典册。对扬闳休，卜年万亿。
大定十一年十一月行册礼皇帝升座宫县泰宁之曲
作者：无名氏
朝代：金
体裁：四言诗

皇皇穆穆，衮服玉趾。如日之升，如山仰止。九宾在列，媚兹天子。愿言无疆，介以繁祉。
大定十九年升祔熙宗册宝乐曲
作者：无名氏
朝代：金
体裁：四言诗

恢大帝业，敉宁多方。懿德茂烈，金书发扬。肇举上仪，涓择吉日。鸿名赫赫，与天无极。
大定十八年十二月上受命宝奏泰宁之曲
作者：无名氏
朝代：金
体裁：四言诗

上帝有赫，怀此明德。畀之神宝，庸镇万国。临轩是膺，登降维则。群臣拜手，年卜万亿。
天德二年十月册立中宫奏乾宁之曲
作者：无名氏
朝代：金
体裁：四言诗

人道大伦，王道所基。明圣稽古，阴教欲施。临轩发册，备举彝仪。麟趾关雎，宜播声诗。
天德四年二月册皇太子奏乾宁之曲
作者：无名氏
朝代：金
体裁：四言诗

大君有为，先图本固。涓辰之吉，礼成储副。文物备陈，声乐皆具。人心载宁，克昌福祚。
太宗大惠之曲
作者：无名氏
朝代：金
体裁：四言诗

巍巍德鸿，无为端扆。祚承神功，究驯俗美。清宫缉熙，孝毖时祀。钦奠著诚，牺尊嘉旨。
太宗大惠之曲
作者：无名氏
朝代：金
体裁：四言诗

维清缉熙，于昭明德。我其收之，骏奔万国。南郊肇修，大典增饬。清庙吉蠲，纯禧申锡。
太祖大定之曲
作者：无名氏
朝代：金
体裁：四言诗

功超殷周，德配唐虞。天人协应，平统寰区。开祥垂裕，肇基永图。明明天子，敬承典谟。
太祖大定之曲
作者：无名氏
朝代：金
体裁：四言诗

天生聪明，俾乂蒸人。惟此二国，为我驱民。挞彼威武，万邦咸宾。明昭大报，推而配神。
奉册宝官复位归美扬功之曲
作者：无名氏
朝代：金
体裁：四言诗

圣德高明，万邦咸休。锱铢陶虞，糠秕商周。维时群臣，对扬稽首。天子明明，令闻不朽。
奉册宝官复位归美扬功之曲
作者：无名氏
朝代：金
体裁：四言诗

玉册玉宝，尊圣天子。丕扬鸿名，昭受帝祉。闳休对天，其隆孰比。臣下同心，翼戴归美。
始祖酌献宫县大元之曲
作者：无名氏
朝代：金
体裁：四言诗

猗欤初基，肇我王迹。其命维新，贻谋丕赫。绵绵瓜瓞，国步日辟。堂构之成，焜煌今昔。
始祖酌献宫县无射宫大元之曲
作者：无名氏
朝代：金
体裁：四言诗

惟酒既清，惟殽既馨。苾芬孝祀，在庙之庭。羞于皇祖，来燕来宁。象功昭德，先祖是听。
安皇帝大安之曲
作者：无名氏
朝代：金
体裁：四言诗

爰图造邦，载德其昌。皇仪允穆，诞集嘉祥。明诚昭格，积厚流光。祇严清庙，钟石琅琅。
宝入门奏天保报上之曲
作者：无名氏
朝代：金
体裁：四言诗

受命大宝，昭答眷祐。珍符明贶，人为天授。文物具举，韶濩迭奏。群臣上之，天子万寿。
宣宗大庆之曲
作者：无名氏
朝代：金
体裁：四言诗

猗欤圣皇，三代之英。功光先后，德被群生。牲粢惟馨，鼓钟其铿。神兮来思，歆于克诚。
导引·大定三年十月祫享顺銮应钟宫
作者：无名氏
朝代：金
体裁：词

礼行清庙，华黍荐年丰。圣孝与天通。六龙回驭千官卫，玉振佩环风。黄麾金辂严天仗，霏雾郁葱葱。工歌迭奏升平曲，福禄自来崇。
导引·大定二十七年三月皇太孙受册谢庙导引曲
作者：无名氏
朝代：金
体裁：词

璿源浚发，衍庆自灵长。圣运日隆昌。震闱显册遵彝典，基绪焕重光。练时庙见严昭报。礼乐粲成章。精诚潜格神明助，福禄永无疆。
导引·天德二年三月祫享回銮导引曲
作者：无名氏
朝代：金
体裁：词

礼成庙享，御卫拱飞龙。诸道起祥风。太平天子多受福，孝德与天通。凤箫龙管韶音奏，声在五云中。粲然文物昭治世，万亿䙫无穷。
导引·正隆六年六月驾幸南京林钟宫
作者：无名氏
朝代：金
体裁：词

神宫壮丽，宫殿压蓬莱。向晓九门开。圣明天子初巡幸，遥驾六龙来。五云影里排仙仗，清跸绝尘埃。都人齐唱升平曲，更进万年杯。
导引·贞元元年三月驾幸中都导引曲并姑洗宫
作者：无名氏
朝代：金
体裁：词

銮舆顺动，嘉气满神京。辇路宿尘清。钩陈万旅随天仗，缥缈转霓旌。都人望幸倾尧日，鳌抃溢欢声。临观八极辰居正，寰宇庆升平。
将受册宝以册宝入门宫县奏肃宁之曲
作者：无名氏
朝代：金
体裁：四言诗

涂山兴夏，关睢美周。坤仪之尊，母临九州。瑶册袆衣，光配凝旒。地久天长，福禄是遒。
康宗大康之曲
作者：无名氏
朝代：金
体裁：四言诗

惟明惟听，熠熠神功。仪刑世业，昭格上穹。持盈孝孙，荐芳斯丰。锡我祉福，皇化益隆。
康宗大康之曲
作者：无名氏
朝代：金
体裁：四言诗

猗欤前王，惠我无疆。仪刑典法，日靖四方。永言孝思，于乎不忘。昭告大祀，祗率旧章。
弥川感兴
作者：无名氏
朝代：金
体裁：七言绝句

漠漠寒云笼晓日，萋萋衰草欲霜天。漂萍客梦三千里，游宦羁愁二十年。
彻豆夹钟宫丰宁之曲
作者：无名氏
朝代：金
体裁：四言诗

礼成于终，神心禗禗。膋萧发馨，乐阕献已。徒驭孔多，灵舆载轙。青玄悠悠，归且亿矣。
彻豆夹钟宫和安之曲
作者：无名氏
朝代：金
体裁：四言诗

寝成奕奕，今兹其时。明禋肇祀，将礼之仪。侯安以怿，羞嘉且时。乐阕献已，神其飨思。
彻豆奏仲吕宫丰宁之曲
作者：无名氏
朝代：金
体裁：四言诗

明昭祀事，旧典无违。乐既云阕，神其聿归。礼之克成，神保斯飨。于万斯年，迓续丕贶。
彻豆登歌大吕宫丰宁之曲
作者：无名氏
朝代：金
体裁：四言诗

大礼爰陈，为豆孔硕。肃肃其容，于显百辟。皇灵降监，馨闻在德。明禋斯成，孚休罔极。
彻豆登歌夹钟宫丰宁之曲
作者：无名氏
朝代：金
体裁：四言诗

孝祀肃睦，明德以荐。乐奏九成，礼终三献。百辟卿士，进彻以时。小大稽首，神保聿归。
彻豆豋歌夹钟宫丰宁之曲
作者：无名氏
朝代：金
体裁：四言诗

物维其时，既丰且旨。苾苾德馨，或将或肆。神之居歆，洽于百礼。于万斯年，穰穰介祉。
德皇帝大熙之曲
作者：无名氏
朝代：金
体裁：四言诗

万方欣戴，鸿业创基。瑶源垂裕，绵瓞重熙。式崇毖祀，爰考成规。笾豆有楚，益臻皇仪。
文舞退武舞进宫县无射宫肃宁之曲
作者：无名氏
朝代：金
体裁：四言诗

明明先皇，神武维扬。开基垂统，万世无疆。干戚象功，威仪有光。神保是飨，昭哉降康。
文舞退武舞进宫县肃宁之曲
作者：无名氏
朝代：金
体裁：四言诗

先皇开基，比迹殷汤。功加天下，武德弥光。容舞象成，干戈戚扬。于昭报本，怀哉不忘。
文舞退武舞进宫县黄钟宫咸宁之曲
作者：无名氏
朝代：金
体裁：四言诗

奉祀郊丘，云门变舞。进秉朱干，停挥翟羽。于昭睿文，复省圣武。无疆维烈，天子受祜。
昊天上帝奠玉币登歌大吕宫洪宁之曲
作者：无名氏
朝代：金
体裁：四言诗

穆穆君王，有严有翼。佩环锵然，圜坛是陟。嘉德升闻，馨非黍稷。高明降监，百神受职。
昊天上帝酌献登歌大吕宫嘉宁之曲
作者：无名氏
朝代：金
体裁：四言诗

郊禋展敬，昭事上灵。泰尊在席，有配斯馨。酌言献之，灵其醉止。福禄来宜，以答明祀。
昭祖大成之曲
作者：无名氏
朝代：金
体裁：四言诗

东夷不庭，皇祖震怒。神武削平，贻厥圣绪。犹室有基，垣墉乃树。亿万斯年，天保孔固。
昭祖大成之曲
作者：无名氏
朝代：金
体裁：四言诗

天启璇源，贻庆定基。率义为勇，施德为威。耀武拓境，功烈巍巍。永昌皇祚，均福黔黎。
显宗大宁之曲
作者：无名氏
朝代：金
体裁：四言诗

于皇神功，有严惟清。吉蠲孝祀，惟神之宁。对越在天，绥我思诚。敷祐亿年，邦家之庆。
景祖大昌之曲
作者：无名氏
朝代：金
体裁：四言诗

丕显鸿烈，基绪隆昌。圣期诞集，邦宇斯张。尊严庙祏，昭格休祥。煌煌缛典，亿载弥光。
景祖大昌之曲
作者：无名氏
朝代：金
体裁：四言诗

于皇艺祖，其智如神。修法施令，百度维新。疆宇日广，海隅咸宾。功高德厚，耀耀震震。
熙宗大同之曲
作者：无名氏
朝代：金
体裁：四言诗

昭显令德，神基丕承。对越在天，享用跻升。于穆清庙，来燕来宁。神具醉止，惟钦克诚。
献祖大昭之曲
作者：无名氏
朝代：金
体裁：四言诗

以圣继兴，成王之孚。民从其化，咸奠攸居。清庙观德，猗欤伟欤。金石备乐，以奉神娱。
献祖大昭之曲
作者：无名氏
朝代：金
体裁：四言诗

惟圣兴邦，经始之初。鸠民化俗，还定攸居。迪德纯俭，至规远图。时哉显祀，精诚有孚。
玉楼春·闺情
作者：无名氏
朝代：金
体裁：词

韶阳欲暮莺声碎。望远凭阑伤妾意。杂花满地绣成茵，人坐绣茵深处醉。妾非飞鸟无双翅。空想郎边芳草媚。愿为柳絮倩东风，吹向郎身撩乱坠。
皇地祇泰宁之曲
作者：无名氏
朝代：金
体裁：四言诗

衮服穆穆，临被泰折。于昭神宫，埋币瘗血。爰称匏爵，斟言荐洁。方舆常安，扶我帝业。
皇地祇神宁之曲
作者：无名氏
朝代：金
体裁：四言诗

肃敬明祇，躬行奠贽。其贽维何，黄琮制币。从祀群灵，咸秩厥位。维皇能飨，久集熙事。
皇太子入门奏元宁之曲
作者：无名氏
朝代：金
体裁：四言诗

皇矣上帝，纯佐明圣。笃生元良，日跻德性。册命主器，万邦以正。龙楼问寝，亿年之庆。
皇太子入门奏肃宁之曲
作者：无名氏
朝代：金
体裁：四言诗

光昭前星，惟天垂象。稽古而行，主器以长。曲礼告成，迩遐属望。国本既隆，繁釐永享。
皇太子升殿宫县称觞介寿之曲
作者：无名氏
朝代：金
体裁：四言诗

上仪昭举，膺时瑞玉。群辟在列，跄跄肃肃。衮衣桓圭，归美稽首。升降惟时，天子万寿。
皇太子升殿贺奏同心戴圣之曲
作者：无名氏
朝代：金
体裁：四言诗

大矣我后，徽册膺受。欢趋彤庭，拜手稽首。休明御辰，无疆万寿。灵贶沓来，天地长久。
皇太子升殿贺奏同心戴圣之曲
作者：无名氏
朝代：金
体裁：四言诗

穆清皇风，遐方来同。于昭于天，物和岁丰。丕受鸿名，对扬伟绩。纯釐穰穰，敷锡罔极。
皇太子复受册位奏和宁之曲
作者：无名氏
朝代：金
体裁：四言诗

祖功艰难，经营缔构。基牢根深，枝繁叶茂。于昭贻谋，骈休集祐。元良斯贞，吾皇万寿。
皇太孙入门奏庆宁之曲
作者：无名氏
朝代：金
体裁：四言诗

宝源流光，流光惟远。孙谋有贻，庆序昭衍。于乐众望，于皇备典。动容周旋，承兹嘉羡。
皇太孙复受册位奏保宁之曲
作者：无名氏
朝代：金
体裁：四言诗

礼之攸闻，丕建世嫡。众论协从，天心不易。名崇震宫，辞著瑞册。社稷宗庙，无疆夷怿。
皇帝入中壝宫县黄钟宫昌宁之曲
作者：无名氏
朝代：金
体裁：四言诗

衮服穆穆，临于中壝。瞻言圜坛，皇皇后帝。禋祀肇称，馨香维德。爰暨百神，于昭受职。
皇帝入门宫县无射宫昌宁之曲
作者：无名氏
朝代：金
体裁：四言诗

郊将升禋，庙当告虔。锡銮戾止，孝实奉先。祀事斯举，有序无愆。祗见祖考，神意欢然。
皇帝升坛登歌大吕宫昌宁之曲
作者：无名氏
朝代：金
体裁：四言诗

相在国南，崇崇其址。烝哉皇王，维时莅止。至諴通神，克禋克祀。于万斯年，昊天其子。
皇帝升殿登歌夹钟宫昌宁之曲
作者：无名氏
朝代：金
体裁：四言诗

皇皇天子，升自阼阶。奠见祖祢，肃然有怀。百礼已洽，八音克谐。既昌且宁，万福沓来。
皇帝升殿登歌夹钟宫昌宁之曲
作者：无名氏
朝代：金
体裁：四言诗

笙镛既陈，罍樽在户。升降有容，惟规惟矩。恭敬明神，上仪交举。永言保之，承天之祜。
皇帝升阶宫县无射宫昌宁之曲
作者：无名氏
朝代：金
体裁：四言诗

巍巍京师，有严神宫。圣主戾止，多士云从。来享来献，肃肃其容。将昭大报，庸示推崇。
皇帝盥洗宫县无射宫昌宁之曲
作者：无名氏
朝代：金
体裁：四言诗

惟水之功，洁净精微。洗爵奠斝，于德有辉。皇皇穆穆，宗庙之威。宜其感格，福祉交归。
皇帝盥洗宫县无射宫昌宁之曲
作者：无名氏
朝代：金
体裁：四言诗

有水于罍，有巾于篚。帨手拭爵，圭衮有炜。玄酒太羹，德馨维菲。万年昌宁，皇皇负扆。
皇帝盥洗宫县黄钟宫昌宁之曲
作者：无名氏
朝代：金
体裁：四言诗

因天事天，惇宗将礼。爰饬攸司，奉时罍洗。挹彼注兹，乃升坛陛。先事而虔，神劳岂弟。
皇帝降殿宫县鸿宁之曲
作者：无名氏
朝代：金
体裁：四言诗

继世隆昌，临朝静默。追谥鸿名，发辉潜德。玉质金章，煌煌简册。涓辰展仪，永传无极。
皇帝降阶宫县无射宫昌宁之曲
作者：无名氏
朝代：金
体裁：四言诗

于皇神宫，象天清明。有来肃肃，相维公卿。礼仪卒度，君子攸宁。孔时孔惠，绥我思成。
皇帝饮福登歌大吕宫福宁之曲
作者：无名氏
朝代：金
体裁：四言诗

所以承天，无过乎质。天其祐之，惟精惟一。泰尊爰挹，馨香荐德。惠我无疆，子孙千亿。
皇帝饮福登歌夹钟宫福宁之曲
作者：无名氏
朝代：金
体裁：四言诗

牺牲充洁，粢盛馨香。来格来享，精神用彰。饮此纯禧，简简穰穰。文明天子，万寿无疆。
皇帝饮福登歌夹钟宫福宁之曲
作者：无名氏
朝代：金
体裁：四言诗

皇皇穆穆，丕承丕基。躬亲于禋，载肃载祗。对越在天，神歆其诚。于以饮酒，如川之增。
睿宗大和之曲
作者：无名氏
朝代：金
体裁：四言诗

皇祖开基，周武殷汤。猗欤圣考，嗣德弥光。启祐洪绪，长发其祥。严恭庙享，万世烝尝。
睿宗大和之曲
作者：无名氏
朝代：金
体裁：四言诗

维时祖功，肇开神基。昭哉圣考，其德增辉。上动天监，民命攸归。贻谋翼子，无疆之辞。
禘祫亲飨皇帝入门宫县无射宫昌宁之曲
作者：无名氏
朝代：金
体裁：四言诗

惟时升平，礼仪肇兴。鸣銮至止，穆穆造庭。百辟卿士，恪谨迎承。恭隶祖考，神宇攸宁。
穆宗大章之曲
作者：无名氏
朝代：金
体裁：四言诗

仁慈忠信，惟祖之休。功光岐下，迹掩商丘。言瞻清庙，怀想前修。神其来格，歆兹庶羞。
穆宗大章之曲
作者：无名氏
朝代：金
体裁：四言诗

烝哉文祖，钦圣弘渊。慈爱忠信，典册昭然。歆此明祀，繁祉绵绵。时纯熙矣，流庆万年。
章宗大隆之曲
作者：无名氏
朝代：金
体裁：四言诗

两纪践祚，万方宁康。文经天地，武服遐荒。礼备制定，德隆业昌。居歆典祀，万载无疆。
第三爵嘉禾之曲
作者：无名氏
朝代：金
体裁：古风

众瑞毕至昭升平，爰生嘉禾乃合穗。膴膴大田无南东，稼茂如云成丰岁。既刈既穫百室盈，击壤歌沸野老声。陶唐之民兹其比，帝力何有若自遂。
第二爵登歌奏天子万年之曲
作者：无名氏
朝代：金
体裁：四言诗

典礼修，惟明后。扬鸿名，灿琼玖。罗华绅，为万寿。歌南山，坚且久。
群臣合班奏嘉宁之曲
作者：无名氏
朝代：金
体裁：四言诗

于皇临轩，礼崇上嗣。维眷之祺，傃方正位。言观其仪，翔翔济济。美归吾君，太平万岁。
群臣合班奏归美扬功之曲
作者：无名氏
朝代：金
体裁：四言诗

德冒生民，明明元后。端冕临轩，神宝是受。群工来贺，咸拜稽首。无疆无期，享祚长久。
群臣合班奏顺宁之曲
作者：无名氏
朝代：金
体裁：四言诗

冕旒当宁，徽章备举。綵仗充庭，金石列簴。济济多士，翼翼就序。海润山晖，倾听乐府。
肃宗大明之曲
作者：无名氏
朝代：金
体裁：四言诗

于皇神人，武烈文谟。左右世祖，怀柔扫除。威震遐迩，化渐虫鱼。垂光绵永，成帝之孚。
肃宗大明之曲
作者：无名氏
朝代：金
体裁：四言诗

猗欤前人，简惠昭融。相我世祖，成兹伐功。敷祐来叶，帝图其隆。将修熙事，先款神宫。
行群官酒奏和宁之曲
作者：无名氏
朝代：金
体裁：四言诗

道隆政平，天开有德。万国和宁，来王来极。昭受鸿名，俯徇列辟。锡饮行觞，欢心各得。
行群官酒宫县和宁之曲
作者：无名氏
朝代：金
体裁：四言诗

圣德高明，如天强明。多方治平，功大有成。流于声音，形于蹈舞。颁觞群臣，以昭礼遇。
行群官酒宫县和宁之曲
作者：无名氏
朝代：金
体裁：四言诗

地平天成，时和岁丰。迓衡弗迷，率惟敉功。受天之祜，四方来贺。于万斯年，不遐有佐。
设群官食奏和宁之曲
作者：无名氏
朝代：金
体裁：四言诗

穆穆我君，威折群丑。辉光日新，仁洽九有。容典葳蕤，超前绝后。端拱深严，宝册膺受。
贞元三年十一月祫享回銮采茨曲
作者：无名氏
朝代：金
体裁：五言律诗

庆成回大驾，仙仗紫云深。龙衮辉千骑，嵩呼间八音。太平兴缛礼，万国得欢心。孝格迎遐福，穰穰永降临。
迎神宫县来宁之曲
作者：无名氏
朝代：金
体裁：四言诗

以实应天，报本反始。洁粢丰盛，礼先肆祀。风马云车，神之吊矣。来止来宜，而燕翼子。
迎神宫县来宁之曲
作者：无名氏
朝代：金
体裁：四言诗

八音克谐，百礼具举。明德维清，至诚永慕。神之格思，云軿风驭。来止来临，千祀燕处。
进第一爵登歌奏王道明昌之曲
作者：无名氏
朝代：金
体裁：四言诗

对天鸿休，于以铺张。巍巍煌煌，超冠百王。皇图皇纲，时维明昌。祉福无疆，于民敷扬。
进第一爵登歌王道昌明之曲
作者：无名氏
朝代：金
体裁：四言诗

明明我皇，道光化溥。百度维新，礼修乐举。藻饰太平，烂然可睹。超跻三王，辉映千古。
进第三爵登歌嘉禾之曲
作者：无名氏
朝代：金
体裁：古风

景命赫斯归吾皇，仁风洋洋被远荒。琛贽旅庭趋明光，气和薰蒸为嘉祥。殊本合穗真异常，庾如坻京岁且穰。猗欤鸿休超前王，播为声诗传无疆。
进第二爵登歌奏天子万年之曲
作者：无名氏
朝代：金
体裁：四言诗

惟明后，驭寰瀛。跻升平，飞英声。功三皇，德五帝。游岩廊，亿万岁。
送神宫县圜钟宫乾宁之曲
作者：无名氏
朝代：金
体裁：四言诗

赫赫上帝，临监禋祀。居然来歆，昭答祖配。圜坛四成，神安其位。升歌赞送，天人悦喜。
送神宫县黄钟宫来宁之曲
作者：无名氏
朝代：金
体裁：四言诗

洁兹牛羊，清兹酒醴。三献攸终，神既燕喜。神之去兮，载锡繁祉。万寿无疆，永保禋祀。
送神宫县黄钟宫来宁之曲
作者：无名氏
朝代：金
体裁：四言诗

济济多仪，皇皇雅奏。献终反爵，荐馀彻豆。神监昭回，有秩斯祐。无疆之福，申锡厥后。
酌献奏夷则宫仪坤之曲
作者：无名氏
朝代：金
体裁：四言诗

伣天之妹，坤德利贞。圜丘有事，先荐以诚。我酒既旨，我殽既盈。神其居飨，福禄来成。
酌献无射宫仪坤之曲
作者：无名氏
朝代：金
体裁：四言诗

于皇坤德，作合乾仪。涂山懿范，京室芳徽。容声如在，典祀惟时。神其克享，荐祉来宜。
酌献无射宫和宁之曲
作者：无名氏
朝代：金
体裁：四言诗

于惟光灵，孝德昭宣。高丽有奕，来宁来燕。于荐惟祫，既时既蠲。从我烈祖，载享亿年。
配位太祖皇帝永宁之曲
作者：无名氏
朝代：金
体裁：四言诗

肇举明禋，皇天后土。皇祖武元，爰作神主。功昭耆定，歌以大吕。绥我思成，有秩斯祜。
配位太祖皇帝燕宁之曲
作者：无名氏
朝代：金
体裁：四言诗

烝哉高后，肇迪丕基。功与天合，配天以推。荐时清旨，孔肃其仪。来宁来燕，福禄绥之。
采茨曲
作者：无名氏
朝代：金
体裁：古风

双阙层云表，澄景开清晓。六龙天上来，驰道平如扫。虞巡五载合，夏谚一游同。都人欣豫意，写入颂声中。
采茨曲
作者：无名氏
朝代：金
体裁：五言律诗

新都春色满，华盖定全燕。时运千龄协，星辰五纬连。六龙承晓日，丹凤倚中天。王气盘山海，皇居亿万年。
降神宫县乾宁之曲
作者：无名氏
朝代：金
体裁：四言诗

我金之兴，皇天锡羡。惟神之休，爰兹郊见。有玉其礼，有牲其荐。将受厥明，来宁来燕。
题崖略
作者：无名氏
朝代：金
体裁：七言绝句

萦纡一径接虚空，壮观山河百二雄。坐笑瞿塘沈铁锁，何须函谷用泥封。
存句·其一
作者：无名老人
朝代：金
体裁：句

对客谈黄卷，呼童烹紫芝。
存句·其七
作者：无名老人
朝代：金
体裁：句

但言造化都归妄，毕竟阴阳总属私。
存句·其三
作者：无名老人
朝代：金
体裁：句

颐神春寂寂，调息夜绵绵。
存句·其九
作者：无名老人
朝代：金
体裁：句

汞死铅乾天地静，龙吟虎啸鬼神藏。
存句·其二
作者：无名老人
朝代：金
体裁：句

性似山猿独，心如野鹤孤。
存句·其五
作者：无名老人
朝代：金
体裁：句

造化远离生死外，机关超过有无中。
存句·其八
作者：无名老人
朝代：金
体裁：句

千里暮霞蒸绛雪，半林明月捣玄霜。
存句·其六
作者：无名老人
朝代：金
体裁：句

古木开花春寂寂，寒潭浸月夜澄澄。
存句·其十
作者：无名老人
朝代：金
体裁：句

有作有为皆妄想，无名无字是真常。
存句·其十一
作者：无名老人
朝代：金
体裁：句

愿君早悟玄中趣，学我优游物外修。
存句·其四
作者：无名老人
朝代：金
体裁：句

俯仰长春景，遨游不夜乡。
题熊耳山
作者：无名老人
朝代：金
体裁：古风

熊山为一丘，漳水为一壑。夜眠云底床，昼登云外阁。不知如何人，得来享此乐。自恨尘缘深，不能顿辞爵。
杜鹃
作者：晁会
朝代：金

杜宇啼声枕上来，一声哀似一声哀。千哀万怨无今古，唤得行人若个回。
凤栖梧
作者：景覃
朝代：金

倦客情悰纷似缕。小院无人，卧听秋虫语。归意已搀新雁去。晚凉更作潇潇两。架上秋衣蝇点素。冷菊戎装，尚被春花妒。别有溪山容杖屦。等閒不许人知处。
凤栖梧
作者：景覃
朝代：金
体裁：词

倦客情悰纷似缕。小院无人，卧听秋虫语。归意已搀新雁去。晚凉更作潇潇雨。架上秋衣蝇点素。冷菊戎装，尚被春花妒。别有溪山容杖屦。等閒不许人知处。
天香
作者：景覃
朝代：金

市远人稀，林深犬吠，山连水村幽寂。田里安閒，东邻西舍，准拟醉时欢适。社祈雩祷。有箫鼓、喧天吹击。宿雨新晴垄头，閒看露桑风麦。无端晴亭莫驿。恨连年、此时行役。何似临流萧散，缓衣轻帻。炊黍烹鸡自劳，有脆绿、甘红荐芳液。梦里春泉，糟床夜滴。百岁中分，流年过半，尘劳系人无尽。桑柘周围，菅茅低架，且喜水亲山近。倦飞高鸟，算也有、閒枝栖稳。纸帐紬衾，日高睡起，懒梳蓬鬓。閒阶土花碧润。缓芒鞋、恐伤蜗蚓。侧掩衡门，空解草玄谁信。俗驾轻云易散，赖独有、莲峰破孤闷。世事悠悠，从教莫问。
天香·其一
作者：景覃
朝代：金
体裁：词

市远人稀，林深犬吠，山连水村幽寂。田里安閒，东邻西舍，准拟醉时欢适。社祈雩祷。有箫鼓、喧天吹击。宿雨新晴垄头，閒看露桑风麦。无端晴亭暮驿。恨连年、此时行役。何似临流萧散，缓衣轻帻。炊黍烹鸡自劳，有脆绿、甘红荐芳液。梦里春泉，糟床夜滴。
天香·其一
作者：景覃
朝代：金

市远人稀，林深犬吠，山连水村幽寂。田里安閒，东邻西舍，准拟醉时欢适。社祈雩祷。有箫鼓、喧天吹击。宿雨新晴垄头，閒看露桑风麦。无端晴亭莫驿。恨连年、此时行役。何似临流萧散，缓衣轻帻。炊黍烹鸡自劳，有脆绿、甘红荐芳液。梦里春泉，糟床夜滴。
天香·其二
作者：景覃
朝代：金

百岁中分，流年过半，尘劳系人无尽。桑柘周围，菅茅低架，且喜水亲山近。倦飞高鸟，算也有、閒枝栖稳。纸帐紬衾，日高睡起，懒梳蓬鬓。閒阶土花碧润。缓芒鞋、恐伤蜗蚓。侧掩衡门，空解草玄谁信。俗驾轻云易散，赖独有、莲峰破孤闷。世事悠悠，从教莫问。
感事
作者：景覃
朝代：金

兰芳切禁当门种，李苦何伤并道生。自古英雄足猜忌，莫教身外有浮名。
上巳日感怀
作者：曹之谦
朝代：金
体裁：七言律诗

旧游桃李涴丘尘，十六年悲客里春。浮白可能浇磈磊，踏青聊且慰酸辛。兰亭修禊人何在？庾信伤心赋又新。芳草唤愁花溅泪，东风回首一沾巾。
上韩应州
作者：曹之谦
朝代：金
体裁：七言律诗

天挺英雄入彀中，堂堂自有古人风。飞机力赞兴龙业，唾手能收汗马功。四海威名方共仰，一时才武更谁同？颍川不是留黄霸，行拜中书作相公。